Tuotanto - Vidaplus\nValmistamme tuotteemme Suomessa omissa tehtaissamme. Leader Snack Factory sijaitsee Toholammilla, Keski-Pohjanmaalla ja toinen tuotantolaitos Vantaalla. Toholammilla valmistamme kaikki patukkatuotteemme ja Vantaalla vitamiinit ja lisäravinteet. Tuotantolaitoksemme on hyväksytty luomuelintarvikevalvontaan ja niillä on EVIRA:n myöntämät luomutuotantohyväksynnät.\nLeader Foods Oy:tä valvoo sekä lähiterveystarkastaja että EVIRA. Viranomaistarkastukset noin 5-6 kertaa vuodessa.\nMolemmat tuotantolaitoksemme ovat mukana Eviran Oiva-raportoinnissa. Oiva on elintarvikevalvonnan tarkastustietojen julkistamisjärjestelmä, jota koordinoi Elintarviketurvallisuusvirasto Evira. Se kertoo kuluttajalle tarkastuksen aikana tehdyistä havainnoista, kuten yrityksen hygieenisestä tasosta ja tuotteiden turvallisuudesta. Oiva-raportti on pääosin kaksikielinen ja useimmiten yhden A4-arkin kokoinen.\nOiva-raportissa tulokset on ilmaistu hymynaama-asteikon avulla. Mitä paremmin yritys täyttää elintarvikelainsäädännön vaatimukset, sitä leveämpi on hymy. Aina, kun Oiva hymyilee, elintarviketurvallisuus on kuluttajan kannalta yrityksessä hyvää. Tuotantolaitoksiemme Oiva-raportin pääset lukemaan sivun alalaidasta.


Yhteistyössä Ti-Ti Nallen kanssa\nMeille tarjoutui mahdollisuus päästä katsomaan Ti-Ti Nallen Raketilla kuuhun -kiertueen esitystä.\nTartuin tähän heti, sillä kävimme myös viime vuonna ihastelemassa esitystä. Tykkäsimme silloin kovin vaikka poika ei niin ollutkaan aikaisemmin Ti-Ti Nallea seurannut. Asiahan muuttui saman tien. Piti ihan ostaa hieman fanituotteita kotiin.\nEnsimmäiset näytökset olivat jo lokakuussa ja ne jatkuivat joulukuuhun alkuun asti. Todella kiva, kun pienet (ja isotkin) Ti-Ti Nallen ystävät saivat mahdollisuuden päästä katsomaan nalleja. Ei siis tarvitse välttämättä aina matkustaa Ti-Ti Nallen talolle asti Lempäälän Ideaparkkiin tavatakseen nämä ihanat nallet. Kiertue kiersi pitkin Suomea etelästä pohjoiseen.\nMe kävimme ihailemassa näytöstä tänäkin vuonna Salossa, kun se tässä meidän lähettyvillä on.\nEsityksen jälkeen oli mahdollista käydä moikkaamassa nalleja ja nallejen äitihahmoa, Riitta Korpelaa. Valitettavasti meillä oli kiire Turkuun pojan ensimmäisille kaverisynttäreille niin meiltä jäi nuo tällä kertaa väliin.\nEsityksessä on aina kiva tarina ja Ti-Ti Nallen ystävät varmasti arvaavatkin, että kiertueella on paljon lauluesityksiä. Oikein ihanasti tehty ja lavasteilla ja valoilla saatu urheiluhallistakin upea näyttämö.\nTänäkin vuonna tykättiin kovin esityksestä. Yleisökin pääsee välillä osallistumaan tanssimalla ja laulamalla. Mukava, että on tällaisia konsertteja myös perheen pienimmille. Ja kyllä se äitistä ja isistäkin kiva oli katsella ja kuunnella mukavaa esitystä.\nTäytyy kyllä ihailla Riitta-tätiä (Riitta Korpela), joka on nallet aikoinaan luonut. Hän jaksaa esiintyä ja laulaa ja on lavalla kuin prinsessa. Ti-Ti Nallet täyttivät jo 30 vuotta.\nKolmeen kymmeneen vuoteen on mahtunut konsertteja, kiertueita ja on julkaistu erilaisia tallenteita, joita onkin myyty jo yli miljoona kappaletta. Viimeisimpänä ovat ilmestyneet Ti-Ti Nallen Suuri Satukirja ja Ti-Ti Nallen Suuri Laulusatukirja. Niihin kiteytyy 30 vuotta Ti-Ti Nallen historiaa.\nNämä lasiset pullot ostin Ikeasta, mutta toki voi käyttää esimerkiksi vastaavia olutpulloja. Kierrätys kunniaan!\nItse käytän etikkaa kotona ihan ilman tuoksuja ja usein lirautan suoraan etikkapullosta laimentamattomana. Lahjaksi annettaessa on jotenkin juhlavampi ja kivempi, kun on vähän jotain tuoksua. Eteerinen öljy jää pinnalle, joten pulloa pitää aina ennen käyttöä ravistaa hyvin.\nMuista, että etikkaa ei kannata käyttää teknistenvaatteiden pesuun.\nYhteistyö Herkku ja Lahja Murenan kanssa.\nSain kutsun bloggaajailtaan Salossa sijaitsevaan Herkku ja Lahja Murenaan. Sieltä löytyy nimensä mukaisesti kaikenlaisia herkkuja ruokapöytään ja kivoja tuotteita vaikka lahjaksi.\nSaimme heti aluksi maistella heidän omaa glögiään, joka oli oikein hyvää. Kuulimme hieman yrityksestä ja sen tuotteista. Firma tuo itse tuotteita mm. Italiasta, josta tulee ihania laadukkaita tuotteita kuten pastoja ja pestoa.\nTuo pesto kestää muuten varmaan vuoden avattunakin hyvänä, kun on niin laadukasta. Se on kuulemma Vappu Pimiän lemppareita. Itse en ole vielä ehtinyt tuota tuotetta maistaa, mutta ostamani kivetön lakkahillo kului parissa päivässä juustojen päällä. Niin herkullista.\nMyymälässä oli kyllä todella ihanasti joulu esillä. Myymälä muutti jokin aika sitten Salon torin viereltä nykyisiin, suurempiin tiloihin entisen Euromarketin paikalle. Pihalla on siis hyvin parkkipaikkoja.\nMyymälän eteen on valmistettu koristeeksi oikein isot lahjapaketit. En tiedä onko Suomen suurin, mutta ainakin suuri paketti.\nHeillä on myös myynnissä erilaisia koristeita juhliin ja juhlapyhiin. Nyt kauppa on laitettu upean jouluiseksi. Herkkujen lisäksi ostin mukaani pari pientä jouluista koristetta. Pidän siitä, että monet tuotteet ovat puuta, metallia tai paperia. Ekologista puolta on siis myös ajaltetu. Kaupasta löytyykin suuri määrä erilaisia lasten leluja puisina. Varsinkin keittiöleluja.\nPimeällä puolella on laajavalikoima erilaisia erikoisoluita eri puolilta Suomea. Suosittuja ovat myös erilaiset puhdistustuotteet kuten pesuetikat.\nMyymälästä voi ostaa erilaisia ihania suklaita. Meillä olikin kiva glögi ja suklaamaistiaiset. Pääsimme testaamaan erilaisia suklaita ja glögejä. Myymälästä pystyy ostamaan käsintehtyjä suklaita yksittäin.\nSuussa sulava tryffelisuklaa (appelsiinin makuinen) voitti makutestin suklaista. Glögeistä parhaaksi valitsimme viikuna ja konjakki glögin. Kummatkin olivat myös omia suosikkejani. Herkku ja Lahja Murenan oma glögi on myös erittäin hyvää. Ne olivat voittajaglögin kanssa ylivoimaiset lempparini. Vaikka olisin kuvitellut pitäväni enemmän perinteisemmästä punaisesta glögistä.\nJoitain Herkku ja Lahja Murenan tuotteista löytyy muidenkin kauppojen hyllyiltä. Kannattaa kuitenkin poiketa myymälää ihailemassa jos Salossa päin liikut. Monet tuotteet löytyvät myös heidän nettikaupasta.\nMinulla onkin ilo jakaa teille pieni etu jos tilaatte nettikaupasta.. Koodilla BLOGIJOULU2019 saatte nettikaupasta alennusta.\nMyymälässä on mm. erilaisia hilloja, pastoja, juustoja, näkkileipiä ja juustoja. Niistä loihtii monenlaisia herkkuja.\nSalolainen ravintola Kastu oli loihtinut myymälän tuotteilla ihania herkkuja meille. Niistä en osaa nimetä yhtä suosikkiani. Olivat kaikki niin hyviä!\nOstin kuitenkin kotiin mm. Kolatun juustoja ja jo mainitsemaani kivetöntä lakkahilloa. Seuraavaksi täytyy testata tehdä kalatahnaa, jota oli sydännäkkäreiden päällä.\nToivottavasti pääsitte ihanaan jouluiseen tunnelmaan kuvien kautta!\nLähettänyt Katri / Kotonajakaupungilla 14 kommenttia:


Responsiiviset kotisivut | Sivutoimisto\nJulkaistu 30.12.2018 19.03.2019\nMobiililaitteiden (älypuhelimet ja tabletit) käytön yleistymisen myötä responsiiviset kotisivut ovat suorastaan elinehto näkyvyyden takaamiseksi. Responsiivisella toteutuksella on monia eri hyötyjä. Se tekee sivuistasi mobiiliystävälliset, kotisivusi näyttävät hyvältä sekä isoilla että pienillä näytöillä, istuntojen pituudet kasvavat, tavoitat enemmän käyttäjiä, sivustosi tarjoaa paremman käyttökokemuksen ja hakukonesijoituksesi paranee.\nLue lisää responsiivisuuden hyödyistä.\nMitä responsiivisuus tarkoittaa?\nKatsotaanpa ensin mitä responsiivisuus oikein on ja miten se toimii. Käytännössä responsiivisuus tarkoittaa sitä, että sivuston sisältö ja kaikki elementit skaalautuvat näytölle sopivaan muotoon päätelaitteen koosta riippumatta. Useimmiten tämä tarkoittaa sitä, että sisältöalueen leveys sopeutuu laitteen näytön mukaan, jotta käyttäjän ei tarvitse vierittää (skrollata) näkymää myös sivusuunnassa.\n8 syytä miksi responsiivisuus on tärkeää\nMobiililaitteiden käytön kasvuun on luonnollisesti vaikuttanut laitteiden saatavuus ja paremmat yhteydet. Dentsu Aegis Networkin tekemän tutkimuksen mukaan mobiilin parissa käytetty aika on kasvanut parin vuoden aikana jopa 87%.\nSosiaalisen median suuri suosio näkyy suoraan mobiilikäytön kasvavassa määrässä. Somessa kommentoidaan tuotteita, keskustellaan palveluista ja kokemuksista sekä jaetaan ahkerasti tykkäyksiä ja linkkejä eri sisältöihin. Tämä tietysti näkyy myös verkkosivujen liikennemäärissä.\nJos sosiaalinen media on osa yrityksesi markkinointistrategiaa, on erittäin todennäköistä, että Facebook on osa tätä suunnitelmaa. Ja miksi ei olisi? Valtava käyttäjäkunta ja tehokkaasti kohdennettava mainonta tekevät Facebookista mainion markkinointialusta.\nVuonna 2018 Facebookin aktiivisista käyttäjistä yli 95% käytti palvelua älypuhelimella, joten on myös odotettavissa, että suuri osa kotisivuillesi ohjautuvasta liikenteestä koostuu mobiililaitteista. Facebookin lisäksi suosittu Instagram ja tulevaisuudessa myös WhatsApp kasvattavat mahdollista liikennepotentiaalia.\n”Mobile First”-indeksointi on juuri sitä miltä kuulostaakin, eli verkkosivun mobiiliversio on Googlen indeksoinnin ja sijoituksen määrittelyn lähtökohta.\nTässä kohtaa hyvä on hyvä korostaa, että nimitys on tosiaan ”Mobile First” ei ”Mobile Only”. Kyseessä ei siis suinkaan ole pelkkä mobiili-indeksi.\n8. Sivuston nopeus\nResponsiivinen design itsessään varsinaisesti ei takaa vielä nopeampia latausaikoja, mutta se ohjaa oikeaan suuntaan. Itse asiassa nämä asiat kulkevat usein käsi kädessä… tai ainakin pitäisi. Kaikkihan me haluamme selailla internetiä valonnopeudella, mutta nopeus korostuu entisestään mobiililaitteiden kohdalla. Responsiivisuuden ohella myös nopeat latausajat tukevat parempia hakukonesijoituksia.\nResponsiivisuus ei ole pelkkää hypetystä. Sen tuoma lisäarvo näkyy konversiossa ja myynnin kasvussa. Pidä siis huoli, että myös oman yrityksesi nettisivut vastaavat nykypäivän vaatimuksia.\nKotisivut pienyrittäjälle – Lyhyt oppimäärä


poropasta – Hanna G\n2.6.2015 Kategoriat: pastalista, ruoka\nPohjoisen kasvattina poro on yksi parhaista raaka-aineista joita tiedän, arvostan tuota pukin apuria suuresti.\nJoonas kokkasi tätä pastaa ensimmäisen kerran jo muutama kuukausi sitten, uusintaa olen pyytänyt jo useaan otteeseen, milloin mihinkin vedoten. ”Edelliset kuvat ei ihan onnistuneet, pitäisi saada uudestaan se tuohon lautaselle. En kyllä tiedä jos tuota sinappia oli himpun verran liikaa, testaatko uusiksi? Ai hitsi, kameran asetukset oli taas ihan missä sattuu, uusiksi menee, harmi.”\nPasta on niin hyvää että – no, kokkaa ja totea itse. Siinä avokadot ja sitruunat saa olla varuillaan.\nPoropasta a la Joonas\nTätä on PAKKO kokeilla, nam!\nKerrothan sitten miten maistui\nHanneli 7 vuotta ago\nVoi morjens! En itse syö lihaa, mutta tuo chilin, dijon-sinapin, kerman ja punaviinin yhdistelmä on kyllä sellaista settiä, että tästä on pakko kehitellä jokin lihaton versio. Kiitos muuten teille siitä, että julkaisette paljon myös kasvisreseptejä sen kummemmin asiaa korostamatta. Omasta ruokavaliostani huolimatta uskon täysillä siihen, että kaikkea voi syödä, kunhan pysyy kohtuudessa. Silloin ruokavalio muodostuu helposti terveelliseksi ja ekologiseksikin. Ja etenkin paljon liikkuvat aikuiset samoin kuin kasvavat lapset ja nuoret todellakin tarvitsevat myös hiilihydraatteja ja rasvaa!\nJa tämä menee kokeiluun ASAP, jokaiseen pastaan olen rakastunut, jonka reseptin olet jakanut.\nps. teen taas täksi illaksi sitruunapastaa ”sadannen” kerran 😉\nPoropasta on ollut vakiokalustoa keittiössä jo pitkään!\nNyt on kuitenkin kinkkinen tilanne: Minun pitäisi kokkailla deitille kolmen ruokalajin dinneri. Jostain syystä poropasta pääruokana houkuttelee, mutta mitä alku-ja jälkiruoaksi? Italia- vai Suomiteema? Kevyet annokset alkuun ja loppuun? Arvoisa tuore kokki (Onnea hirmuisesti!) apua kaivataan!\nPs. Treffiseura on luvannut tuoda punkun, löytyykö poropastalle jokin match made in heaven?\nKyllä oli hyvä resepti! Erityisen hyvää oman käsin tehdyn pastan kanssa. 🙂 Kiitos ja terveiset Ruotsin Gotlannista!


Langattomat verkkokamerat | TechBBS\nAjatuksena olisi laittaa parvekkeen kulmaan, lasituksen sisäpuolelle kamera, joka streamaisi webbiin liikennettä. Asun suht korkealla, joten yksityisyysongelmaa ei ole, mutta kamera saisi olla wifi kautta kiinni ja kuvanlaatu+polttoväli pitäisi olla hyvä. Googlen kautta kun hakee niin tulee aina vain "security camera" juttua, joiden kuvanlaatu on ihan kuraa ja sisältää turhia IR ja low light tiloja, mutta jonkinlainen IP luokitus olisi ehkä paikallaan. Tällä kanavalla on esimerkiksi jo ihan välttävä kuvanlaatu. https://www.youtube.com/c/TheRealSamuiWebcam\nMitä kameroita suosittelette tai tulisi mieleen?\nTuolla on ihan kivasti keskustelua IP kameroista\nMitä suosittelette kotiin 24/7 kuvaamiseen fullhd ja hyvä pimeässäkin. Eniten mietityttää tämä tallennus järjestelmä että meneekö ne pilveen vai kotikoneelle langattomasti vai rj45 suoraan? Voiko tässä hyödyntää jotain rasberryä kun konehan pitää ruksuttaa 247 jos omalle koneelle tallentaa...\nNuo valvontakamerat ovat pääasiassa juuri huonoja pitkälle etäisyydelle. Pitää kahlata uudestaan läpi sitten.\nVanha kännykkä ja siihen esim. IP Webcam - Apps on Google Play\nEi ihan riitä kuvanlaatu tai valovoima pienissä kennoissa tai linsseissä.\nEhkä tulee mieleen "oikea" valvontakamera irroitettavalla linssillä, näissä on yleensä cs kierre johon saa kiinni monipuolisesti laseja.\nMulla oli joskus kiinni 300mm kameralinssi adapterilla joka tais vastata 1000mm 1/4 in kennolla.\nYleensä näistä saa ulos rtsp signaalin hallinta tosin saattaa vaatia aktivex selaimen.\nMyös WiFi täytyy laittaa erikseen.\nTorilta näitä löytyy aika-ajoin en tiedä onko ip kamera parempi hakuehto?\nTori.fi - Ilmoituksia: hakusanalla valvontakamera, kaikki osastot, koko Suomi.\nReolink E1 Outdoor ulko- ja sisäkäyttöön. Nestor MHS 5X2X0.5 sisäasennuskaapeli. Jensen SecureLink 1000 valvontakamera. Hevosauto Renault Ume Light-1. Reolink tallentava valvontakamera. Valvontakamera melkein uusi. D-Link DCS-8627LH FHD WiFi Spotligh\nHaluatko siis kameran jota voi optisesti zoomata? Kyllähän valvontakamerat normaalisti ovat fokusoitu äärettömään, eli sen puolesta nuo ei tuota ongelmaa, eikä hyvän valvontakameran kuvanlaadussakaan mitään vikaa ole.\nTestasin tuossa paria vaihtoehtoa, eli Logitech Streamcam webbikameraa, mutta se ei oikein hanskaa noita etäisyyksiä, vaan reunat on epätarkat kun kohde on kaukana tai maisema. Sitten taas microjärkkäri Sony a6300 ei tue fiksua USB yhteyttä, vaan pitää vetää Sonyn oman softan läpi, joka taas pitää ottaa application capturena OBS:ään. Jos taas haluaa käyttää sen HDMI liitäntää, pitäisi hankkia capture mokkula satasella ja dummyakku.\n... ja 2216 lisää.\nYhteensä: 4 134 (Jäsentä: 2 266, Vierasta: 1 868)\n3 155 127


mehtäukko 2.9.2019, 07:38\nMehtäukko ei matkusta suhdanteitten muutosten takia yhtään minnekään. Ei siis vaikuta mopon ohjaukseen.\nAloituksen otsakkeen kysymykseen viitaten… demokratiassa huutoa pitää sietää edelleenkin, mutta olisi korkea aika osoittaa se mistä kana kuseksii. Erilaisten höykänköykän luontojärjestöjen kotkotuksille olisi asennettava tietyssä vaiheessa luu kurkkuun. Viherkauhtanaan sonnustautuneet luontohörhöt olisi laitettava vastuulliseen elämän kouluun = laitettava tienaamaan jokapäiväinen elantonsa työllään, avustukset pois. Ja kaikenlainen toisen elinkeinon harjoittamista ja omistusta vaikeuttava kiusanteko valituksilla olisi sanktioitava.\nPuuki 2.9.2019, 07:43\nPäästöpohjaiset verot mm. henkilöautoilusta pitäisi käyttää metsän kasvatuksen lisäämiseen. Yli 300 rahaa /vuosi menee päästömaksua (päästöjä autosta~ vähän yli hyttysen pierun verran) ja sillä valtio pystyis rahoittamaan metsänkasvatusta hyvin : Esim. metsätyömyyyrälle ilmaiset taimet hehtaarille puuttoman alueen metsitykseen . Tai suoja-aitaus koivun istutusalueelle. Hiilensitominen lisääntyisi huimasti jo muutaman vuosikymmenen sisällä.\nTurvemailla tuo matala ojitus olisi usein paras ratkaisu. Vanhat syvät ojatkin kuulemma aiheuttaa (tutk.mukaan) luultua enemmän ravinne- ym. päästöjä vesistöihin. Samoin ennallistaminen aiheuttaa lisää metaanipäästöjä, kun pohjavesipinta nousee liiaksi.\nRemie 2.9.2019, 08:28\nUudet tehtaat tarvitsevat 23,7 miljoonaa kuutiota raa-ainetta, näinkö jokaiselle riittää halpaa puuta. Kukaan ei tiedä mitä puuta nuo tarvitsevat. Tuleeko kuivasta kuusesta hyvinkin biopolttoainetta,lujaa pitää puristella jos aikoo muuta saada kuin vettä. Jos uutuuden huumassa aletaan niittämään kasvavia tukkipuu männiköitä polttoaietuotantoon niin sekin on tuhon tie. Kiinalaisilla saattaa olla menetelmä jolla tonnista puuta sadaan viisitonnia biodieseliä niin se on niin halpaa että hyvät tavat unohtuu halvan hinnan vuoksi. Yhteiskunta tietysti antaa tehtaan pyöriä yhteisen edun nimissä. Kun metsät loppuu on meillä upeita monumentteja muistuttamassa metsistä. Puun kylvystä korjuuseen menee jokunen vuosi, mitä sinä aikana hakataan, päätä seinään.\nTolopainen 2.9.2019, 09:06\nYhtään uutta tehdasta ei ole vielä rakennettu ja uudet suuret sellutehtaat rakennetaan tropiikkiin. Suomen kokoiselta alueelta saadaan kaikki lyhyt kuitu, jota maapallolla koskaan selluun tarvitaan. Se nimittäin puu kasvaa siellä seitsemässä vuodessa kuiduksi.\n6puu 2.9.2019, 09:11\nSuomalaiset ovat käyttäneet lentomatkustamista entistä enemmän, en usko kenenkään muuttavan käyttäytymistään. Kun ihmiset vaurastuvat niin he hankkivat monet vapaa-ajan asunnot ja autoja hankitaan enemmän kuin yksi. Ilmastoasiat edellyttäisi että makeeta ja mukavasta elämästä jouduttaisiin tinkimään, kukapa siihen suostuisi.\nsitolkka 2.9.2019, 09:14\nNykyihmiselle matkassa tärkeintä on, että sieltä voi laittaa kuvia nettiin.\nPuuki 2.9.2019, 09:50\nEucasta ei saa puristeltua irti samoja aineita kuin havukuitupuusta. Ja saattaa sitä myös tukkipuulle olla vielä tulevaisuudessakin käyttöä mm. rakennuspuuna maanjäristysalueilla ja homekoulujen ym. rakennusten tilalle rakennettavissa uusissa puuelementti-ja hirsirakennuksissa.\nFossiilisten vähentäminen ei oikein onnistu ilman uusiutuvien käytön lisäämistä. Puu on paras raaka-aine siihen Suomessa. Sahapuun laatua ja lisäarvoa voidaan parantaa mm. hirvivahinkoja ehkäisemällä ja maksamalla korvauksia hiilinielua lissäävästä puun kasvatuksesta. Harvennusten tekemättä jättäminen metsissä on huonoin tapa mukalisätä hiilen kertymistä.\nTänä vuonna on korjattu puuta(ja hakattanee loppuvuodestakin) viime vuotta paljon vähemmän, joten se laskennallinen hiilitasekin muuttuu taas toiseen suuntaan kuin viime vuonna. Vuosittaisten hakkuusäästöjen jatkuvan kasvun trendi jo 70-luvulta lähtien jatkunee edelleen mutta sitä ja kok. kasvun lisääntymistäkään ei yleensä muisteta laskea mukaan noissa julkisuuden hiilitaseväittelyissä. Hiilivoimaloiden päästöt ja muut fossiiliset saastuttajat jää paremmin unohduksiin , kun syytä ja ratkaisua etsitään pääasiassa vain metsäpuolelta .\nA.Jalkanen 2.9.2019, 13:55\nLisäisin tähän Jukka Bisin (HS 2.9.) hyvän ehdotuksen, että ravinnevalumia ehkäisevien kosteikkojen perustamista voisi tukea kemerasta. Myös heikosti puuta kasvavien mutta paksuturpeisten soiden ennallistaminen estäisi ravinnepäästöjä soilta. Jos suo-METSO lähtee liikkeelle, sen tavoitteena voisi olla paitsi soidensuojeluohjelman saattaminen valmiiksi, myös sopivien kohteiden ennallistaminen.\nArnold Layne 2.9.2019, 15:03\nJos metsiä hoidetaan ajallaan ja puuta hyödynnetään kauttaaltaan maksimaalisesti, niin siinähän se tulee.\nTolopainen 2.9.2019, 15:18\nHirsitaloissako ei ole muka hometta, nehän ovat täynnä kylmäsiltoja. Hirsiseinän k arvo on niin huono, että on lähellä kuin ei olisi seinää ollenkaan. Kaikki vanhat hirsitalot olivat homessa, joissa oli kellarit, niihin tuli säännöllisesti vesi keväisin. Suomen olosuhteissa homeetonta rakennusta ei olekaan.


Kotoura-san: Jaa katsoinko tällaisenkin | Hyvät, pahat ja otakut\nKotoura-san oli mielestäni sarja kategoriassa ”ihan okei”. Sitä ei ollut tylsä seurata, mutta ei se kuitenkaan ollut mitenkään erityisen hyvä ja jää tuskin mieleeni kovin pitkäksi aikaa. Sarja oli jonkinlainen oudohko sekoitus komediaa ja draamaa enkä aina oikein tiennyt, olisiko pitänyt itkeä vaiko nauraa. Hahmot olivat mielestäni kuitenkin hyviä ja tykkäsin niistä kaikista. Sarjan ideakin oli sellainen, ettei tuntunut siltä kuin olisin nähnyt kaiken jo ennenkin. Mutta jotenkin siitä ei silti näin sarjan loputtua jäänyt käteen oikein yhtään mitään.\nESP Research Society. Tai jotain sinne päin. Tuli hiukan Haruhi Suzumiya no Yuuutsu mieleen…\nKotoura-san kertoo (yllätys, yllätys) Kotoura-nimisestä tytöstä, jolla on ESP-kykyjä ajatusten lukemisen muodossa. Hän on viettänyt suurimman osan elämästään yksinään, koska tapasi möläytellä ääneen kaikenlaista, mitä toisten ihmisten mielissä pyöri, mistä tietenkään useimmat ihmiset eivät pitäneet. Ennen pitkää myös Kotouran perhe hajosi tämän kyvyn – tai kirouksen – takia ja Kotoura jäi aivan yksin, toivomaan, ettei olisi koskaan syntynytkään. Uusimmassa koulussaan Kotoura kuitenkin tutustuu hänestä fantasioivaan Manabe-nimiseen poikaan, jota eivät hänen kykynsä tunnu haittaavaan ja yhdessä nämä kaksi liittyvät pian myös koulun ESP-tutkimuskerhoon. Ja komedian ainekset ovat koossa.\nManaben ESP-kyky on… ööö… pervot ajatukset Kotourasta?\nSarjassa ei suurimman osan ajasta ollut oikein mitään punaista lankaa, jota seurata, mutta ei sitä mielestäni voi myöskään slice of life -sarjaksi kutsua. Olihan siinä jotain koko sarjan mukana pysyviä aiheita, kuten Koturan äitisuhde, Mifunen kosto ja loppua kohti myös pikku rikostarina, mutta nekin jotekin tulivat pinnalle vain välillä ja hetkeksi ja lopun aikaa tehtiin sitten jotain ihan muuta. Juonen takia en siis kyllä ainakaan suosittelisi tätä sarjaa katsomaan. Kaikki ”juonenkääntet” tuntuivat myös olevan melko ennalta-arvattavia.\nMinusta tämä olisi ollut parempi pari kuin Kotoura ja Manabe. :(\nKaikesta tästä huolimatta katsoin kuitenkin sarjan alusta loppuun ja vielä melko hyvää tahtiakin, joten ei se kovin tuskaisaakaan voinut olla. Ihan söpö sarja ja naurattikin välillä, mutta ei vain erityisen mieleenpainuva.\nAvainsanat: 2013, esp, kotoura, talvi 2013\n← Kuroko no Basket: Katsoin, kestin ja voitin\nSyksyn alkumietteitä – Coppelion, Kill la Kill ja Diabolik Lovers →


Riihimäen SM-rallin yllättäjä: Mieleni tekisi ehdottomasti ajaa enemmän – Rallit.fi\nRiihimäen SM-rallin yllättäjä: Mieleni tekisi ehdottomasti ajaa enemmän\nMikko Heikkilä ja Heidi Heikkilä ajoivat hienosti toiseksi SM1-luokassa. Kuva: Miika Wuorela\nMikko Heikkilä ylsi huikeaan suoritukseen lauantaina ajetussa Riihimäen SM-rallissa.\nHeikkilä oli kesäkauden avauksen ehdoton yllätysnimi. TGS Worldwiden ylläpitämällä ja ilmoittamalla Skoda Fabia R5 -autolla ajanut Heikkilä pisti kampoihin rallin moninkertaiselle Suomen mestarille Juha Salolle, joka ajoi SM1-luokan voittoon.\nHeikkilä sijoittui luokassa toiseksi 20,2 sekuntia Salolle jääneenä.\n– Hyvin meni ja hauskaa oli, mikään ei jäänyt harmittamaan. Auto on tosi helppo ja hieno ajaa. Mieleni tekisi ehdottomasti ajaa enemmän – ei kai siinä mitään rajaa olekaan, mutta rahoitus on ongelma, kuten varmasti kaikilla muillakin, Heikkilä hymyili.\nNiin ikään TGS:n kalustolla kilpaillut Kristian Kiviniemi ei tällä kertaa ollut omalla tasollaan. Palkintokorokevauhti jäi haaveeksi, sillä kello tikitti armotta eroa luokan kärkipaikkaan. Kiviniemi jäi luokkavoittoon ajaneesta Salosta yli kaksi minuuttia ja sijoittui neljänneksi.\nRallin SM-sarja jatkuu Seinäjoella kesäkuun puolivälissä.\nKristian Kiviniemi, Mikko Heikkilä, Rallin SM-sarja, Riihimäen SM-ralli, TGS Worldwide\nPrevRallisprintin SM-osakilpailussa yllätysvoittaja – ”Ajattelin, että hyvä jos aikani riittää sijalle kuusi”\nRallimestari hurjasteli rajua ylinopeutta siirtymällä – ”Mitä hän oikein ajatteli?”Next


Crypto Inner Circle Review - Huijaus asiantuntijana\nOletko etsimässä Crypto Inner Circle reviews in order to find out what is Crypto Inner Circle in real, joko on Crypto Inner Circle Crypto Robot huijaus tai legit?\nHyvin, niin vastaus on; Crypto Inner Circle on huijaus, koska se on laitonta yritys. Niin, olemme listanneet kuluessa Bad ja huijauksista luokka. Luotettu kryptovaluutta asiantuntijana, käydä täällä.\n1.1 Crypto Inner Circle huijaus\n1.3 fake Mielipiteitä\n1.5 Review Verdict: Crypto Inner Circle on huijaus\nCrypto Inner Circle on yksi uusimmista ohjelmiston tehdä verkkoasiointiin. Sen väitettiin olevan miehen nimeltä Elon Morris ja lupaa tehdä sinulle paljon voittoja. Mutta suuri kysymys on tämä, on se todellinen järjestelmä? Tämä saat selville, kun kuljemme eteenpäin.\nKryptovaluutta teollisuus on todellakin erittäin tuottoisaa liiketoimintaa, ja on tehnyt attentions paljon sijoittajia. Siksi se ei todellakaan tullut meille yllätyksenä nähdä niin monta huijareita järjestelmässä. Sijoittajat päivittäin etsiä merkittäviä järjestelmiä auttaa heitä tekemään kannattavia kauppoja. Tässä meillä siis Crypto Inner Circle joka väittää olevansa tarjota sinulle, mitä sinun pitää onnistua.\nTämä olisi itse tehnyt paljon järkeä, jos järjestelmä on todella aito. On varsin hyvin valitettavaa, että se Crypto Inner Circle ei ole uskottava kaupankäynnin ohjelmisto ja ehdottomasti ei ole jotain pitäisi tuhlata aikaa ja rahaa.\nkuitenkin, Kun tietää, että Crypto Inner Circle on huijaus, Jos et halua tietää enemmän yksityiskohtia sitä, vaan haluavat selvittää todellisia mahdollisuuksia tehdä rahaa verkossa, voit löytää sen klikkaamalla tätä linkkiä: FXMasterBot.com.\nNo.1 Auto kaupankäynnin ohjelmisto on FXMasterBot. Jos haluat tietää, miksi niin löydät että meidän yksityiskohtaisen tarkastelun FXMasterBot yksinkertaisesti klikkaamalla tätä linkkiä:-http://scamea.com/fxmasterbot/\nCrypto Inner Circle huijaus\nElon Morris väitti, että Crypto Inner Circle on tuote kaupankäyntistrategioiden hän kehitti, kun hän oli työskennellyt suuret pankit UK. Elon Morris claims to be popular and have been featured in some popular news portal like Forbes. Mielestämme tämä aika outoa on paljon ennakoitua väärinkäytösten.\nElon Morris, oletettu aivojen taustalla ohjelmisto ei ole saanut. Teimme tarkistaa hänelle ja en löytänyt mitään tai mitään suhdetta rahoitusmarkkinoilla. Hän on vain fiktiivinen valittiin eturintamassa tässä pelissä petoksen pelaamalla roolia luoja ohjelmiston. Ne yleensä kuulostavat hyvin houkutteleva ja vakuuttava, Näin pakottavia sinut rakastumassa heidän huijaus.\nOn väärennettyjä kuvia ja suosittelut valmistettu omistajat tämän kehno ohjelmiston. Jos ohitat tässä vaiheessa kytketty siihen, että omistaja on anonyymi, niin olet varmasti menettää rahaa.\nTunnemme ohjelmistoalusta Crypto Inner Circle yrittää myydä sinulle. Se on pahamaineinen Peevelin työkalu, jonka monet kauppiaat ovat valittaneet.\nSinun täytyy tietää, että ohjelmisto ei ole ainutlaatuinen. Omistaja Crypto Inner Circle osti tämän kaupallisten ohjelmistojen ja vaihtanut logot mutta algoritmi ja koodaus on edelleen sama menettää ohjelmisto, joka on aiheuttanut lukuisia sydänsuruja.\nReview Verdict: Crypto Inner Circle on huijaus\nViral huijauksista välttää: BitBubbleTech, Bitcoin koodi, Vortex voitot\nCrypto Inner Circle on kiistatta mahdollinen huijaus. Se on niin räikeä, että sillä ei ole tulevaisuutta sinulle rahoitusmarkkinoilla. Vaatimuksensa ja lupaukset eivät pidä vettä, vaan ne ovat epäilyttäviä. Ei ole olemassa todellisia ja uskottavia resursseja tukea ehdottamansa onnistumisprosentti tai edes niiden olemassaolo. Totuus on kaupan voi olla hyvin jännittävä ja erittäin kannattavaa niin kauan kuin käytät oikea välittäjä ja strategia. Vaikka hyvät voitot eivät aina tule lautasella kultaa, kohtaat todellinen turhautumista, kun mennä petollisen järjestelmien.\nKolikon Bot Lab Review →


Lähetetty: 19 Marras 2005, 11:21\nNo varmuutta on se, että pedonmerkki on ollut jo maailman alusta asti:\nMikko, niin kun tulee maailman loppu, niin tottakai hänen omansa ylöstemmataan, elämän ylösnousemukseen ja epäuskoiset kuoleman ylösnousemukseen...\nJoh.5:28. Älkää tätä ihmetelkö; sillä hetki tulee, jona kaikki ne, jotka haudoissa ovat, saavat kuulla hänen äänensä.\nLähetetty: 14 Syys 2006, 20:49\nApostoli sanoo: 1.joh.2:18. ``Lapsukaiset, nyt on viimeinen aika`` . Ei siis tule mitään uutta aikaa...\nRaamattu sanoo: -” Mutta sinä päivänä, jona Loot lähti Sodomasta, satoi tulta ja tulikiveä taivaasta, ja se hukutti heidät kaikki, samoin käy sinä päivänä, jona ihmisen Poika ilmestyy”(Luuk.17:29-30). Siis: kiliastinen tuhatvuotisoppi, joka odottaa ennen tuomionpäivää maan päälle tulevaa valtakuntaa, on raamatun vastainen ja vaarallinen. Kiliasmin mukaan saisimme varoituksia ainakin tuhat vuotta. Silloin ei tarvitsisi huolehtia tuomionpäivästä lainkaan. Tämä on täysin vastoin Herramme Jeesuksen sanoja: ”niin olkaa tekin valmiit, sillä sinä hetkenä, jona ette luule, Ihmisen Poika tulee” Luuk.(12:40).\n- ”Vedenpaisumus tuli ja vei heidät kaikki; niin on myös Ihmisen pojan tulemus oleva”(Matt.24:37).\nSiis: kun Jeesus tulee, silloin tulee välittömästi viimeinen tuomio ( Matt.25:31-32;Joh.5:28-29). Kiliasmi opettaa, että vielä tapahtuu kaksi Kristuksen tulemista: toinen tulemus pystyttämään tuhatvuotista valtakuntaa, kolmas tulemus toimittamaan yleistä maailman tuomiota. Raamattu sitä vastoin opettaa, että Kristus tulee enää kerran ja noutamaan omansa autuuteen(Hebr.9:28).\n-” Ei Jumalan valtakunta tule nähtävällä tavalla, eikä voida sanoa: ´katso täällä se on´, tahi;´ tuolla´\n;sillä katso, Jumalan valtakunta on teidän kekellänne ” (Luuk.17:20:21). Siis: kuitenkin kiliastit odottavat näkyvää loistokasta rauhanvaltakuntaa ja panee toivonsa maanpäälliseen. On tarkoin huomioitava, että Paavali kuitenkin panee toivonsa yhdyskuntaamme, joka on taivaassa. Sieltä odotamme Vapahtajaa, joka on muuttava ruumiimme kirkkautensa ruumiin kaltaiseksi. (Fil.3:20:21). – ” Ja tämä valtakunnan evankeliumi pitää saarnattaman kaikessa maailmassa, todistukseksi kaikille kansoille; ja sitten tulee loppu”(Mat.24:14). Siis huomaa: ”loppu”.\nMonet panevat toivonsa tuhatvuotiseen rauhankauteen, kuitenkin ”monen ahdistuksen kautta meidän on meneminen sisälle Jumalan valtakuntaan” (Apt.14:22).\n- Jeesus sanoo:” Minä menen valmistamaan teille sijaa? Ja vaikka minä menen valmistamaan teille\nsijaa, tulen minä takaisin ja otan teidät tyköni, että tekin olisitte siellä, missä minä olen”(Joh.14:2-3).\n- Sanalla sanoen, Raamattu ei opeta tuhatvuotisoppia, vaan varoittaa siitä.\n``Ja minä näin valtaistuimia, ja he istuivat niille, ja heille annettiin tuomiovalta; ja minä näin niiden sielut, jotka olivat teloitetut jeesuksen todistuksen ja jumalan sanan tähden, ja niiden, jotka eivät olleet kumartaneet petoa eikä sen kuvaa eivätkä ottaneet sen merkkiä otsaansa tai käteensä; ja he virkosivat eloon ja hallitsivat Kristuksen kanssa tuhannen vuotta.``Ilm.20:4\nTuhat vuotta merkitsee aikaa, se on siis ajassa tapahtuva eli maanpäällä. Taivaassa on ikuisuus/ajattomuus.\nLähetetty: 10 Marras 2006, 20:05\nKerrompa teille nyt erään tosijutun tästä microsiru ja luottokortti "pedonmerkeistä"\nTäällä meillä oli yksi entinen lähetys saarnaaja,ev.luth.kirkon piirissä, mutta oli Vapaakirkollisia kanssa. Hän julisti kaikki luottokortit pannaan siksi että ne ovat pedon merkkejä ja myös vohkasi kovin niistä microsiruista.\nHänen "opetuslapsiinsa" oppi meni täysin uskottavasti, eräskin tuttavani ei uskaltanut edes kirjastokorttia hommata,vaan lainasi salaa kirjoja kirjastosta 8)\nKerran olisin sitten tämän miehen kanssa bensaa ostamassa,ja kun hän aukaisi rahapussinsa oli hänellä kortti poikineen omassa pussissa. Luottokortilla osti bensaa ja näkyi siellä olevan monenlaista muutakin korttia.\nMinua olisi naurattanut, kun hän huomasi minut takanaan, meni vähän nolon näköiseksi, koska ei ollut montaa päivää siitä,kun olimme yksillä nimipäivillä yht´aikaa,ja hän siellä niistä korteista paasasi\nJoten totesin itsekseni,että siinä oli taas sellainen opettaja,että "tehkää niinkuin minä sanon, eikä niinkuin minä teen\nLähetetty: 12 Loka 2008, 20:56\nAihe sinänsä on raamatullinen ja koskettaa Jumalan valtakuntaa joskus, mutta käsittääkseni ei vielä. Kun sen aika on käsillä, pedon merkkikin selviää kyllä. Näkisin hyväksi, ettei keskustelujen aiheissa mentäisi (kovin paljon) edelle siitä, mitä Pyhä Henki näkee Siionille hyväksi kulloinkin ilmoittaa.\nUskonasioistakin keskusteltaessa on olemassa vaara, jonka olen huomannut ainakin omalla kohdallani, nimittäin että raamatun tutkiminen ja siitä keskustelu ei enää välttämättä palvele uskosta elämistä, vaan omaa kunniaa. Voi kuinka on vanhalle osalle mieluisaa saada kehuja (jos ei muilta saa, niin ainakin itseltään) kun on pikkuisen onnistunut laidasta ymmärtämään jonkun asian vähän ennen muita tai eri näkökulmasta.\nLähetetty: 12 Loka 2008, 22:27\nKetjun aloittajan ominaisuudessa vastaan puolestani että saatte vapaasti poistaa ketjun tai olla poistamatta.\nSen verran historian havinaa siinä on, että olin silloin vasta paluumatkalla Jumalan valtakuntaan.\nLähetetty: 13 Loka 2008, 03:03\nAihe sinänsä on oikea ja keskustelun arvoinen, on näistä aiheista ollut julkista opetustakin Jumalan valtakunnassa, ainakin Arvo Perälä on aiheesta kirjoittanutkin, mahdollisesti muutkin. Siirsin aiheen tänne, että saisimme pohtia sen merkitystä laajemminkin. Toisaalta tekisi mieli siirtää Arkistofoorumiin osoittamaan, että mitään mikrosiruja ei ole aiheellista pitää tuollaisena pedon merkkinä, eikä mitään maallista järjestöä, kuten EU.ta tai muuta vastaavaa, kuten jotkin hurmahenget pyrkivät väittämän.\nJos nyt muistelen Arvo Perälä veljen selitystä, niin petona hän taisi kertoa itse sielun vihollisen ohella lähinnä vihollisen käsikassaraa, eli Roomalaiskatolista paavin kirkkoa ja Ekumeenista liikettä, jotka pyrkivät alistamaan kaikki kristilliseen vivahtavat uskot ja uskonnot lopulta paavin hallinnon alle.\nPedon merkki ei sen mukaan ole mikään ulkonainen, näkyvä tunnus, vaan ihmisten sieluun ja sisimpään merkitty uskon tunnustus, josta lopulta vain oikeat uskovaiset kieltäytyvät. Muistelen Perälän ja muutamien muidenkin edesmenneiden puhujaveljien selittäneen pedon lukua, että se löytyy paavin virkapuvun selkämyksestä. Siellä kun on latinan kielellä suunnilleen seuraava teksti: Jeesuksen Kristuksen sijainen maan päällä. Kun jokaisella latinan kirjaimella on numeroarvo, niin sen tekstin kirjainten numeroarvot yhteen laskien (muistankohan täsmälleen oikein?) saataisiin mainittu pedon luku.\nOstamisella ja myymisellä tarkoitetaan siis hengellistä kaupankäyntiä, kuten eräässä viestissä on jo kerrottu. Siinä viestissä mainittujen Raamatunkohtien ohelle vetäisin tähän vaikka 10 neitseen vertauksen, jossa viisaat neuvoivat tyhmiä menemään heidän luokseen, jotka myyvät öljyä, ja ostamaan heiltä.\nViimeksi muokannut Taavetti päivämäärä 19 Tammi 2009, 05:23, muokattu yhteensä 1 kerran\nLähetetty: 19 Tammi 2009, 00:02\nJos tuossa jani s, oikeuteutetusti pohti minun innokkuuttani ja "tietämystäni", niin voin sanoa, että innostus johtuu ns. uudestikastajista joiden seurassa tuolloin ja varsinkin vielä ennemmin paljon olin. Tiedän myös paljon heidän pedon merkki aiheisista lappusistaan, joita on myös ihmisille ollut yleisesti jaossa.\nMinä kyllä tiedän varsin hyvin sen, että ilman seurakuntaa, eksyy hyvin nopeasti.\nNiinkuin olen sanonut monasti, että näkeehän sen eri hengellisyyksistä, että kun he Raamattua lukemalla koettavat löytää oikean "seurakunnan", niin kaikki he eksyvät eri tuloksiin ja kuin valintamyymälästä katselevat itselleen oikean "porukan" omaan korvasyyhyynsä. Tämä oli vain pieni esimerkki, kuinka helposti sitä eksyy, jos luulee itsestään liikoja.\nLähetetty: 19 Tammi 2009, 02:26\nMuistelen Perälän ja muutamien muidenkin edesmenneiden puhujaveljien selittäneen pedon lukua, että se löytyy paavin virkapuvun selkämyksestä.\nTuohon selitykseen minun on vähän vaikea uskoa (ainakin tällä hetkellä), sillä\n1) ko. Ilm. 13. luvun loppua on selitetty muutamassa saarnassa muistini mukaan myös jotenkin siihen suuntaan että pedon merkki ei ole silmin nähtävä merkki ensinkään. Enempää en tästä uskalla julkisuuteen muistella, ettei mene aivan väärin (paljon muutakin olisi ollut mielessä, vaan kun en tiedä muistanko oikein ja mistä olen selitykset saanut).\n2) Tuo kertomasi on kaiketi maailmasta löytyvä selitys tai ainakin sitä samaa mallia. Tuskin ko. jakeessa ymmärryksellä/viisaudella tarkoitetaan sitä ajallista fiksuutta, jota (etenkin) epäuskoisilla on, vaan ehkä ennemminkin ymmärrystä Hengen kautta.\n3) Selitys näyttää mielestäni yhtä tarkoitushakuiselta kuin nuo mikrosirujutut ja useat muutkin konkreettisesti nimestä lasketut luvut.\n4) Luulen, että kun/jos asiasta saadaan joskus täysi ymmärrys, sen kuullessaan uskovaiset voivat sanoa siihen painokkaan aamenen, kuten moneen muuhunkin oikeaan raamatunselitykseen. Arvelen myös, että tuonkin kohdan sanoma avautuessaan koskettaa (ainakin melko) läheltä kutakuinkin kaikkia uskovaisia, mikä oikeastaan on käytännössä osin sama asia kuin edellisen virkkeen asia.\n5) Hepskukkuu... tätä kirjoitellessa keksin tarkistaa sen paaviasian, ja löytyipä oikein Wikipediastakin artikkelia: http://en.wikipedia.org/wiki/Vicarius_Filii_Dei (engl.). En jaksanut sitä lukea, kun vilkaisu riitti toteamaan, että maailmasta tullut selitys se olikin.\nTuo pedon luku on todella melkoinen "kompastuskivi" viisaille ja kunniaansa jahtaaville omavanhurskaille. Se saa monet uppoutumaan aivan sivuseikkaan sielun autuuden kannalta. Toisaalta se oikeastaan juuri tuo julki kunnian pyytäjän kunnian pyynnön; tulee kova himo päästä esittelemään omia viisaita ajatuksiaan asiasta ja sepäs se sitten paljastaa ne sydämen pahat halut. Tässä näette elävän esimerkin... Enpä olisi muuten osannut tästäkään asiasta juuri kirjoittaa, ellei olisi omaa kokemusta.\nOstamisella ja myymisellä tarkoitetaan siis hengellistä kaupankäyntiä, kuten eräässä viestissä on jo kerrottu.\nTähän on helppo yhtyä, näin olen aiemminkin kuullut tai ainakin ajatellut. Suomeksihan tuo on siis jotakin sinne päin, että uskovaiset eivät saisi enää evankeliumia julistaa eivätkä enää uskoakaan? Eihän kyllä nyt eikä koskaan aikaisemminkaan epäuskoinen maailma ole hyväksynyt sitä toimintaa, mutta eiköhän tuosta ymmärrä sitten joskus sen ajan koittaessa, mistä onkaan kyse.\nSellaistakin olen miettinyt, että ehkä tuo kohta tai mikä tahansa muu salattu raamatunkohta ei koskaan aukeakaan valtaosalle, vaan se onkin kirjoitettu ylös parisentuhatta vuotta sitten sen tähden, että ehkä vain yksi ihminen pelastuisi. Tai se aukeaa jollekin paikalliselle siionille sen asukkaiden kuolemattomien sielujen pelastukseksi.\nMinusta tuo Ilmestyskirja hurjine tapahtumineen on aika vaarallinen tällaiselle "viisautensa tunnossa olevalle", koska siitä on helppo ammentaa ja ruokkia juuri omaa kunniaa ja viisautta... Lisäksi siinä kaiken ohessa unohtuupi se yksinkertainen evankeliumi viattomasta uhrikaritsasta kun pää on pilvien yläpuolella.\nMaailmanlopusta yleensä haluaisin sanoa sellaisen pienen neuvon, että älä ihminen siirrä parannusta tuonnemmaksi sen tähden, että tiedät maailmanlopun vielä pienen hetken viipyvän ennen kuin se tulee. Sillä vaikka ehkä tuntuisi vahvasti siltä, että maailma ei lopu vielä huomenna eikä ylihuomennakaan (tosin siitä en uskaltaisi mennä takuuseen, vaikka ajan merkit kertovatkin paljon), niin kuolema voi olla jo selän takana vartomassa. Se kuolema on sinun maailmanloppusi. Ehkä et pelkää lainkaan kuolemaa, mutta maailmanloppua saatatkin pelätä kovin ja se voi tuntua varsin uhkaavalta. Mutta sitä et ole huomannut ajatellakaan, että kuolemaa tulisi pelätä monin verroin enemmän kuin maailmanloppua, sillä kuolema on vastaavasti monin verroin arvaamattomampi ja lopputulos on kohdaltasi tasan yhtä ikävä kuin maailmanlopulla, jos parannus on jäänyt tekemättä.\nLähetetty: 19 Tammi 2009, 03:16\nNykypäivänä olen huomannut, että yhä kasvavassa määrin yritetään estää uskovaisilta ostaminen ja myyminen. Esim.:\n- yritetään estää uskovaisia opettamasta nykyistä seurakuntaoppia\n- yritetään estää uskovaisia elämään Jumalan tahdon mukaisesti (esim. pakottaa uskovaiset sallimaan synti)\n- yritetään estää uskovaisia sanomasta syntiä synniksi\n- yritetään pakottaa uskovaiset "kylmentämään rakkauttaan" l. esim. estää raamatullinen sielunhoito, joka kuuluu myös tuohon myymiseen\nIlmeisesti ostamisen ja myymisen estämistä on kuitenkin ollut aina, olen oppinut että esim. Ruotsissa oli parisataa vuotta sitten tyystin kielletty uskovaisten seurainpito, ja Neuvostoliitossa kokoonnuttiin salaa metsiköissä, yms. Siinä mielessä tällä hetkellä näyttää olevan suhteellisen rauhallinen aika, kun saa vielä aivan vapaasti ostaa ja myydä, eli ilmeisesti ko. ilmestyskirjan kohta ei vielä ole toteutunut.\nOlen myös huomannut, että siinä on todella mysteerisiä kirjoituksia. Ehkä ne aukeavat vain silloin kun Jumala niitä avaa. Kuuntelin äskettäin erään vanhan saarnaselityksen ilmestyskirjan 10. lukuun. En viitsi tässä yhteydessä sitä selitystä kertoa, mutta pienemmässä viitekehyksessä senkin voi joskus mainita. Harvoin muistan yhtä jännittävää selitystä kuulleeni, se oli lyhyesti mainittuna selitystä Pohjolan kristillisyyden vaiheista 1800-luvulta näihin päiviin ja yhä maailmanloppuun asti.\nIlmeisesti Ilmestyskirjassa voi olla monia jo tapahtuneita ja monia vielä tapahtuvia Jumalan seurakunnan historiallisia tapahtumia. Osa tapahtumista on tällä hetkellä menossa. Se lienee hyvin pitkälti kertomusta maanpäällisen Jumalan valtakunnan tulevaisuudesta, nykyisyydestä ja menneisyydestä.\nYksinkertainen evankeliumi onneksi lopulta löytyy myös Ilmestyskirjasta. Esim. luku 22 näyttää olevan "meikäläisellekin" ymmärrettävää yksinkertaista evankeliumia. Siinä kerrotaan yksinkertaisesta uskosta Jeesuksen päälle, ja Jumalan seurakunnasta, josta elävää evankeliumia myydään. 17 Ja henki ja morsian sanovat: tule. Ja joka kuulee, se sanokaan: tule. Joka janoo, se tulkaan, ja joka tahtoo, se ottakaan elämän vettä lahjaksi.\nOlen joskus (itse asiassa jo varmaan kolme vuotta) pohtinut, että pitäisi tutustua hieman erilaisiin "avaimiin" joilla ilmestyskirjan lukeminen hieman helpottuisi. Raamatussa kun on kuitenkin monia selviä hengellisiä vertauskuvia: esim. meri, maa, pilvi, aurinko, kuu, vesi, vaimo, kirjakäärö, jne... (Nuo vain äkkiseltään mieleentulleina). Mielestäni ilmestyskirjastakaan ei tarvitsisi saada kuin ehkä 20+ vertauskuvallisen sanan selitys, niin sitä voisi jo hieman ymmärrettävämmin lukea.\nEn tiedä, onko kristillisyydessä tai jossain luotettavassa teoksessa lyhyesti listattu yleisiä Raamatun vertauskuvallisia sanoja, vaikka nyt meri tai maa.. Nehän ovat ilmestyskirjan joissain kohdissa aivan muuta kuin konkreettinen meri ja maa. Tuollaisia pieniä avaimia olisi kyllä mielenkiintoista joskus saada.\nTuosta allkuper. aiheesta tekee vielä mainita, että kuten joku taisi jo jossain todetakin, niin ilmeisesti merkin otto otsaan voi tarkoittaa jotain syvällistä asiaa. Pistää silmään, että seuraavassa luvussa 14 jakeessa 1 on uskovaisten otsaan kirjoitettu Karitsan ja Isän nimi.\nLähetetty: 19 Tammi 2009, 10:58\nYksinkertainen evankeliumi onneksi lopulta löytyy myös Ilmestyskirjasta.\nLöytyyhän toki, ei se muuten olisi tainnut raamattuun päästäkään. Se ei vaan aina pysy mielessä, jos ajatukset pyörivät "suurissa tärkeissä asioissa"...\nMinä suhtaudun vähän epäillen tuollaiseen sanakirjatulkintaan. On selvää, että joillakin sanoilla on lähestulkoon aina sama merkitys, mutta en menisi takuuseen.\nRaamatun ennustuksista mainittakoon, että tietääkseni niitä löytyy kannesta kanteen, myös UT:n puolelta, ei ainoastaan Ilmestyskirjasta. Osa on ilman muuta jo toteutunut, mutta paljon taitaa olla toteutumatta. Jeesuskin opetti hyvin paljon lopun ajoista, eikä niitä taida puuttua apostolien kirjeenvaihdostakaan.\nVielä pedon luvusta: voi olla, että tämä kuuluisa luku onkin ollut alunperin 616 eikä 666, sillä se on tässä muodossa joissakin vanhimmissa teksteissä. Mene ja tiedä, kumpi on se alkuperäinen...\nLähetetty: 19 Tammi 2009, 12:04\nMielenkiintoinen huomio. Ilman tarkentaa tietoa taidan yhä pitäytyä uskomaan sen 666:ksi ja että ko. luku löytyy paavin selkämyksestä. Mutta vertauskuvien vuoksi ei liene poissuljettua, että paavin viralla tai asemalla on jokin laajempikin hengellinen symboli. Tämä siihen nähden, että 2000-luvulla on paljon paavia merkittävämpiä antikristuksia. Kaikkia näitä kuitenkin (paavia ja muita) näyttää yhdistävän ainakin usko ihmisen päälle. Paavi-opissa uskotaan ihmiseen, mutta niin uskotaan lukuisissa muissakin opeissa jotka tänäpäivänä ovat suosiossa. Esimerkiksi ateismi, humanismi, monet hurmoshengellisyydet, ja yleinen yksilöllisyyden, ihmisviisauden korostamisen aika.. Sehän on kaikki ihmisen päälle uskomista. Paavi tuntuu olevan nykypäivänä melko 'köykäistä kamaa' jos analysoi eksytysten mittaa kokonaisuutena.\nLähetetty: 19 Tammi 2009, 19:40\nIlman tarkentaa tietoa taidan yhä pitäytyä uskomaan sen 666:ksi ja että ko. luku löytyy paavin selkämyksestä. Mutta vertauskuvien vuoksi ei liene poissuljettua, että paavin viralla tai asemalla on jokin laajempikin hengellinen symboli. Tämä siihen nähden, että 2000-luvulla on paljon paavia merkittävämpiä antikristuksia. Kaikkia näitä kuitenkin (paavia ja muita) näyttää yhdistävän ainakin usko ihmisen päälle. Paavi-opissa uskotaan ihmiseen, mutta niin uskotaan lukuisissa muissakin opeissa jotka tänäpäivänä ovat suosiossa. Esimerkiksi ateismi, humanismi, monet hurmoshengellisyydet, ja yleinen yksilöllisyyden, ihmisviisauden korostamisen aika.. Sehän on kaikki ihmisen päälle uskomista. Paavi tuntuu olevan nykypäivänä melko 'köykäistä kamaa' jos analysoi eksytysten mittaa kokonaisuutena.\nPaavijuttua en ole muualta saanut tietääkkään kuin tästä ketjusta ja ellen väärin muista, ehkä myös joskus peruskouluikäisenä kuulin epäuskoisilta kavereilta kun he juttelivat kenen kaikkien nimistä ym. tuo luku onkaan aikojen saatossa laskettu (Hitler oli takuulla listassa). Siinä saarnassa, minkä olen aiheesta muistini mukaan kuullut, ei puhuttu mistään paavista, kuten ole jo tuonut esille. Tosin nyt vain huomasin epäillä, että muistanko ehkä sittenkään oikein. Jos muistan, niin se saarna saattoi olla jossakin takavuosien suviseuroissa tai sitten paikallisella ry:llä. Jos se on ollut suviksissa, niin saarna löytyy varsin todennäköisesti netistä, sen verran vähän aikaa kuitenkin on sen kuulemisesta. On vain aika lailla kehnoa lähteä sitä tuolta etsimällä etsimään, etenkin kun en tiedä missä kohden saarnaa aiheeseen on poikettu, jos se edes tuolta löytyy. Yritän muistaa tuoda sen tänne, jos joskus törmään uudelleen. Joka tapauksessa muistikuva on sen verran hatara, etten uskalla kertoa tarkemmin sen saarnan sisällöstä kuin mitä olen tähän mennessä kertonut, niin en kovin paksuja harhaopetuksia laske liikkeelle.\nNoihin ajatuksiin ihmisuskosta, eksytyksistä ja paavin köykäisyydestä/merkityksestä voin sanoa, että tuttuja ne ovat minullekin. Tosin ei minulla taida olla maailman uskonnollisesta menosta kovinkaan kattavaa kuvaa. Varmaan papit tietäisivät enemmän kertoa, millaiset tuulet puhaltavat.\nLähetetty: 03 Touko 2012, 09:42\nHannu Wegelius kirjoitti:\n7 Ojenna korkeudesta kätesi\nja auta minut turvaan,\npelasta minut syvistä vesistä!\nPelasta muukalaisten käsistä --\n9 Jumala, minä laulan sinulle uuden laulun,\n10 Sinä annat kuninkaille voiton,\nsinä pelastat palvelijasi Daavidin.\nTorju julma miekka, joka iskee minuun.\nLähetetty: 03 Touko 2012, 10:46\nTunnetteko, niinkuin minä tunnen?\nLähetetty: 19 Maalis 2013, 19:13\nPerälä, Arvo; A ja O, s. 38\n"Onnellinen olet sinä Jumalan lapsi, joka kannat Jumalan sinettiä. Sinä tulet varjelluksi viimeisen maailman ajan väkeviltä viettelyksiltä. Jumalan painama otsamerkki (Pyhän Hengen avaama oikea ymmärrys Kristuksen opista) suojaa sinua silloinkin, kun pedon merkkiä tarjotaan otsaan ja oikeaan käteen.\nKaikki muut sen ottavat paitsi ne, joiden nimet ovat maailman alussa Karitsan elämän kirjaan kirjoitetut. Ole vain kuuliainen Pyhän Hengen neuvoille, niin taivaan valot paistavat kirkkaana valaisemassa sitä tietä, joka päättyy kunnian paratiisin avoimelle portille."\nLähetetty: 19 Maalis 2013, 21:17\nVoiko tuota tuon selkeämmin sanoa?\nLähetetty: 26 Maalis 2013, 12:37\nIlmeisesti Arvo Perälän puhe tässä:\nPuhe passaa hyvin yks yhteen myös Perälän kirjan ( A ja O, 1970) kanssa tyyliltään.\nLähetetty: 26 Maalis 2013, 13:05\nSain "huhua" tuosta puheesta, että olisi Arvo Perälän.\nYoutubesta löytyy muitakin vanhoja puheita, myös hieman uudempiakin.\nPerälän kirja ainakin minulle avasi Ilmestyskirjaa. Löytyi täällä päin kirjaston varastosta. Srk:n kustantama.\nhttp://books.google.fi/books/about/A_ja ... edir_esc=y\nLähetetty: 26 Maalis 2013, 15:49\nOn Perälän puhetta. Äänen tunnen.


Kaisa Mäkäräinen on vuosikymmenen paras suomalainen olympialajin urheilija - vain Tero Pitkämäki haastaa\n29.11.2017 klo 13:24\nKaisa Mäkäräinen on olympialajissa 2010-luvun suomalaisurheilija.\nKaisa Mäkäräiselle sataa arvostusta.\nHän on 2010-luvun suomalaishuippu.\nIL:n asiantuntija Toni Roponen ennakoi ampumahiihtokautta\nTäältä se alkoi seitsemän vuotta sitten. Kaisa Mäkäräinen istuu östersundilaisen hotellin konferenssitiloissa ja katsoo kuuraista maisemaa.\nHän on ollut lajissaan ainoana naisena absoluuttisella huipulla koko vuosikymmenen.\n- Oma tekeminen on säilynyt laadukkaana, sponsorit ovat pysyneet takana ja liiton tekemisen taso on noussut. Minulta on kysytty, onko liiton toiminta ollut samanlaista kymmenen vuotta sitten kuin nyt. Olen vastannut, ettei ihan ole ollut, Mäkäräinen tuumaa.\nMäkäräinen on menestysputkensa aikana napannut MM-kullan ja yhteensä kuusi maailmanmestaruusmitalia sekä 65 maailmancupin voittoa (viisi cupin palkintopallipaikkaa tuli viime vuosikymmenellä). Uran ensimmäinen voitto tuli Östersundissa 3. joulukuuta 2010.\n- Hän tekee todella tinkimättömästi töitä ja on äärettömän ammattimainen urheilija pieniä yksityiskohtia myöten, sanoo kokenut ampumahiihtovalmentaja Ville Kotikumpu.\nMäkäräinen on olympialajissa 2010-luvun suomalaisurheilija. Vain Tero Pitkämäen ansioluetteloa voi rinnastaa Mäkäräiseen, mutta keihäsmiehelläkin on pari vaisumpaa kautta tällä vuosikymmenellä.\n- Kaisa on vähintään yksi Suomen parhaista. Hän pystyy vuosi toisensa jälkeen voittamaan. Se on erityistä, Kotikumpu toteaa.\nOlympiamitali Mäkäräiseltä vielä puuttuu.\n- Maailmancupissa on yhtä vaikeaa tai jopa vaikeampaa voittaa kuin arvokisoissa.\nIltalehden asiantuntija Toni Roponen valmensi ampumahiihtäjiä 2000-luvun alussa, kun Mäkäräinen otti ensiaskeleitaan lajin parissa.\n- Hän on ylivoimainen muihin nähden hiihtovauhdissa. Vuosittain on yksi tai kaksi naista, jotka pystyvät hiihtämään samaa vauhtia. Kaisan valtava ero suksella muuhun porukkaan verrattuna mahdollistaa sen, että hänellä voi olla huonompiakin hetkiä kauden aikana. Kaisa on kuin Marit Björgen - hän voi menestyä heikompanakin päivänä, Roponen toteaa.\nRoponen tuo esiin Mäkäräisen erityisominaisuuden.\n- Aika vähän Kaisan hiihtovauhti hiljenee, kun hänelle laitetaan ase selkään.\nAmmunta on ollut aina heikompi lenkki.\n- Parhaimmillaan hän ampuu loistavasti. Hän aloitti ampumahiihdon myöhään, joten ei hän koskaan pääse ammunnassa samalle tasolle kuin 6-vuotiaana aloittanut. Mutta ei kannata siihen kiinnittää huomiota. Kun hän ampuu 0+1 pikakisassa, hän yleensä voittaa. Se on aivan uskomatonta.\nMaailmancup alkaa keskiviikkona Ruotsissa 15 kilometrin kilpailulla. Perjantaina on naisten pikakisa ja sunnuntaina takaa-ajo.\nKaisa Mäkäräinen viihtyy tunnelmallisessa Östersundissa. Naisen voittokulku maailmancupissa alkoi vuonna 2010 juuri näistä maisemista Ruotsin sisämaassa Vaasan korkeudella. SANTTU SILVENNOINEN


Päätoimittajalta | Otavan opiston sotku muistuttaa siitä, että byrokratiaan pitää suhtautua kuolemanvakavasti | Pääkirjoitus & mielipide | Länsi-Savo\nPäätoimittajalta Otavan opiston sotku muistuttaa siitä, että byrokratiaan pitää suhtautua kuolemanvakavasti\nAsia on loppuun käsitelty. Mikkeli joutuu palauttamaan 13 miljoonaa euroa Otavan opiston nettilukiosta saatuja valtionapuja vuosilta 2013–2017.\nViimeinen oljenkorsi katkesi, kun opetus- ja kulttuuriministeriö 5. huhtikuuta päätti, ettei summasta anneta enää euroakaan anteeksi. Asia oli jo kiertänyt kaikki oikeusasteet. Viimeisenä keinona kaupunki anoi armoa.\nSitä ei ministeriöstä ei löytynyt. OKM hylkäsi akordin suoralta kädeltä. Päätöksen ainoa varsinainen perustelu oli, että asia on oikeudessa ratkaistu.\nJos lakia tutkitaan, asia on selvä: homma ei mennyt pykälien mukaan ja takaisinperintä on aiheellinen.\nEntä onko takaisinperintä kohtuullinen ja oikeudenmukainen? Mikkelistä katsottuna 13 miljoonan euron lasku tuntuu erikoiselta kiitokselta, kun opisto on 25 vuoden ajan kehittänyt sähköisiä oppimisympäristöjä ja kouluttanut tuhansia sellaisia ylioppilaita, jotka muuten ehkä olisivat jäänet koulutusta vaille.\nOikeudellisessa mielessä ongelma oli, että Otavan opiston lupa lukiokoulutuksen järjestämiseen rajoittui 50 oppilaaseen ja vain sisäoppilaitoksessa. Vuosien ajan lukiokoulutuksessa kuitenkin oli kerralla satoja oppilaita ja kaupunki sai heidän opettamisestaan valtiolta rahaa.\nOikeudessa avoimeksi jäi kysymys, miten tällainen "väärinkäytös" oli mahdollinen. Kiinnostavaa olisi tietää, mikä rooli ministeriöllä tässä oli. OKM:n sisällä asian selvittämiseen ei näytä isoja haluja olleen; kaikkineen sotku on haluttu pitää pois julkisuudesta mahdollisimman pitkälle.\nNettilukio aloitti 1997 ja kiistanalainen järjestämislupa ehti olla voimassa vuodesta 2008. Kaupungin mukaan toiminta on koko ajan ollut ministeriön ja Opetushallituksen tiedossa ja hommat hoidettu ohjeiden mukaan. Vanhoista asioista ja suullisesti sovituista käytännöistä ei kuitenkaan löytynyt todisteita.\nUlkopuolisenakin on helppo ihmetellä esimerkiksi vuoden 2008 järjestämislupaa. Miksi se aikanaan sorvattiin tuollaiseksi, kun nettilukio varmasti oli kaikkien tiedossa? Ja aika pitkään laittomuuden tila sai jatkua, sillä asiaa alettiin ongelmoida tiettävästi vasta 2016.\nKaikkein kuvaavinta "väärinkäytöksen" luonteelle taitaa olla se, että tälläkin hetkellä nettilukio pyörii entisellään ja valtio sitä taas rahoittaa. Tarina opetus on ainakin se, että byrokratiaan pitää suhtautua kuolemanvakavasti.


Matka kohti uutta minää - Starbox Matka kohti uutta minää\n15.6.2018 klo 12:35 Mimmi Tick\n28.2.2018 klo 21:12 Mimmi Tick\n26.2.2018 klo 20:56 Mimmi Tick\n24.1.2018 klo 21:26 Mimmi Tick\n24.12.2017 klo 11:05 Mimmi Tick\nTiedättekö tunteen, kun tajuatte keksineenne loistavan idean jonkun perinneruoan valmistuks… Lue koko kirjoitus\n19.12.2017 klo 19:39 Mimmi Tick\nTän kakun tekoon pääsee vähän vaatimattomasti varustellussa keittiössä. Tarvitset kulhon, j… Lue koko kirjoitus\n18.12.2017 klo 19:19 Mimmi Tick\nKahvipöytään pipareiden tai joulukakun kaveriksi voi välillä tehdä vaikkapa tällaisen super… Lue koko kirjoitus\n17.12.2017 klo 19:02 Mimmi Tick\nKaivoin kaapista vanhan sotaratsuni, luotettavan oman reseptikirjani. En juurikaan käytä ru… Lue koko kirjoitus\n11.12.2017 klo 17:58 Mimmi Tick\nKoti on paikka, jota ihminen käyttää vakituiseen asumiseen, jossa säilytetään henkilökohtai… Lue koko kirjoitus\n9.12.2017 klo 19:57 Mimmi Tick\nFacebook on ihmeellinen muistuttaja. Mä oon kuulunut yhteisöön nyt jotakuinkin 10 vuotta ja… Lue koko kirjoitus\n15.2.2016 klo 22:09 Mimmi Tick\nTässä tän taas näkee. Kun on vapaapäivä niin mulla ei ole minkäänlaista säännöllisyyttä ruo… Lue koko kirjoitus\n12.2.2016 klo 22:07 Mimmi Tick\nMiä syön ihan väärin. Yli puolille päiville piti sokerilakko, yhdessä palaverissa olis ollu… Lue koko kirjoitus\n11.2.2016 klo 22:03 Mimmi Tick\nNo niin. Tänään aloitin ruokapäiväkirjaa ja huomasin, että jo pelkästään sen pitäminen vaik… Lue koko kirjoitus\n10.2.2016 klo 20:30 Mimmi Tick\nTänään alkoi sitten keskussairaalan ene-dieetti ryhmä. Jäätävä jännitys kääntyi miltei ahdi… Lue koko kirjoitus\n8.2.2016 klo 20:15 Mimmi Tick\nTänään taas lounasta syödessäni tuskailin ruoan maistumisen kanssa. Nälkä oli hirveä, veren… Lue koko kirjoitus\n5.2.2016 klo 20:00 Mimmi Tick\nOlen miettinyt linkkaisinko blogini facebookkiin. Olen miettinyt kenelle matkastani kertois… Lue koko kirjoitus\n6.11.2017 klo 21:14 Mimmi Tick\nMiltä sinusta tuntuisi laittaa väkisin kouluun nuori, joka aamulla väittää – että vatsaan k… Lue koko kirjoitus\n18.10.2017 klo 08:53 Mimmi Tick\nNe joilla on teini-ikäisiä lapsia, jakaa mun kanssa varmaan tämän saman ilon. "Hei äiti, tä… Lue koko kirjoitus\n15.10.2017 klo 11:10 Mimmi Tick\nMitäpä luulette? Onko Matka muuttanut Mimmiä niin, ettei herkut enää maistu. Sitä toki toi… Lue koko kirjoitus\n13.9.2017 klo 21:41 Mimmi Tick\nMietit, kannattaako tätä viimeistä palaa haukata ja juoda päälle jotain? Koska janottaa. Ky… Lue koko kirjoitus\n20.6.2017 klo 20:45 Mimmi Tick\nEnsimmäinen muisto sinusta saattaa olla seuraavanlainen. Eletään vuotta 1984?, teidän omako… Lue koko kirjoitus\n29.5.2017 klo 19:50 Mimmi Tick\nEnsimmäinen työpäivä takana leikkuun jälkeen. Leikkauksesta on siis nyt kolme viikkoa. Sain… Lue koko kirjoitus\n27.5.2017 klo 19:51 Mimmi Tick\nNiin, maanantaina alkaa työt sairasloman jälkeen. Vähän jännittää syömisten ja juomisten mi… Lue koko kirjoitus\n25.5.2017 klo 19:33 Mimmi Tick\nTänään tapahtui jotain ihan karmivaa ja mä olin ihan varma, että tästä tulee vähintään sair… Lue koko kirjoitus


Sinilevät -potilasohje | Terve.fi\nSinilevä on normaali osa luontoamme. Vaikka vesistöissä onkin ilmeisesti aina esiintynyt laajamittaisia sinileväkasvustoja, niin viime aikoina ne tuntuvat olleen melkein jokavuotinen riesa etenkin rehevöityneillä alueilla. Kasvuun vaikuttavia tekijöitä ovatkin sää ja vesistön ravitsemustilanne. Sinilevien määrä alkaa lisääntyä heinäkuussa, kun vedet lämpiävät.\nMonet sinilevälajit tuottavat ihoa ärsyttäviä aineita sekä maksa- ja hermomyrkkyjä. Arviolta noin puolet leväesiintymien kukinnoista on myrkyllisiä, eikä ulkonäön, maun tai hajun perusteella voi sanoa, mikä levä ei ole myrkyllinen. Käytännössä kaikkiin sinileviin tulisikin suhtautua myrkyllisinä. Tämä asia voi rajoittaa veden käyttöä virkistyksessä, peseytymisessä, juomana sekä ruoan valmistuksessa.\nLue: Sinilevä voi aiheuttaa myrkytysoireita\nIhminen voi altistua myrkylliselle sinilevälle siis ihon, suun ja hengitysteiden kautta. Altistus voi tällöin aiheuttaa esimerkiksi ihon kutinaa, punoitusta, ihottumaa, pahoinvointia, ripulia, tajunnan häiriöitä, sekä silmä-, nenä- tai keuhko-oireita. Lapselle puolestaan voi olla jopa hengenvaarallista nielaista kulauskin vellimäistä levämassaa.\nToimintaohjeita sinilevän varalle\nÄlä ui vedessä, jossa on runsaasti sinileviä (vesi voi olla myrkyllistä).\nÄlä päästä lapsia ja kotieläimiä rantaan voimakkaan kukinnan aikana.\nKiukaalta höyrystyvä sinileväpitoinen vesi voi aiheuttaa oireita\nSinilevämyrkky ei häviä vettä keitettäessä\nKun havaitset leväkukintoja vesistössä, ilmoita siitä eteenpäin joko oheisella levähaittalomakkeella tai ottamalla yhteyttä kuntasi ympäristöviranomaisiin.\nSinilevälle altistumisen omahoito\nSuihkuta puhtaalla vedellä iholta ja silmistä leväinen vesi pois\nKäytä tarvittaessa lääkehiiltä (hiilitabletit)\nVakavassa myrkytyksessä ota välittömästi yhteys lääkäriin. Myrkytystietokeskuksesta saa neuvoja ja toimintaohjeita. Se päivystää ympäri vuorokauden. puhelin: (09) 471 977 (suora) (09) 4711 (vaihde).\nSYKEn, ELY-keskusten ja kuntien ylläpitämässä valtakunnallisessa leväseuranta\nSalmela J ym. Sinileväpitoinen saunavesi voi aiheuttaa oireita ihmiselle. Suomen Lääkärilehti 2001;56:2891-5.\nMeriluoto J, Lahti k. Sinilevätoksiinit terveysriskinä – in aqua sanitas? Suomen Lääkärilehti 2001;56:2884-8.\nRissanen J. Sinilevä, limalevä, järvisyyhy.. uimavesissä terveysuhkiakin. Kansanterveyslehti 2003;5-6.\nYmpäristö.fi - Levätilanne\nArtikkelia on päivitetty lisätietojen osalta 30.6.2016


Orionin osavuosikatsauksen 1-9/2014 julkistaminen 21.10.2014 | Orion\nOrionin osavuosikatsauksen 1-9/2014 julkistaminen 21.10.2014\nORION OYJ PÖRSSITIEDOTE 8.10.2014 klo 9.00\nOrion julkaisee osavuosikatsauksen tammi-syyskuulta 2014 tiistaina 21.10.2014 noin klo 12.00. Sekä suomen- että englanninkielinen tiedote ja esitysaineisto ovat saatavilla julkistamisen jälkeen Orionin kotisivuilla osoitteessa www.orion.fi/sijoittajat.\nTiedotustilaisuus medialle ja analyytikoille tiistaina 21.10.2014 klo 13.30\nTulosjulkistuksen yhteydessä järjestetään tiedotustilaisuus tiedotusvälineille ja analyytikoille tiistaina 21.10.2014 klo 13.30 Hotel Kämpin Akseli Gallen-Kallela -salissa, osoitteessa Pohjoisesplanadi 29, Helsinki. Toimitusjohtaja Timo Lappalainen alustaa tuloksesta englanniksi.\nTilaisuus on seurattavissa myös suorana webcast-lähetyksenä osoitteessa http://qsb.webcast.fi/o/orion/orion_2014_1021_q3\nAlustuksen jälkeen yhtiön johdolle voi esittää kysymyksiä myös puhelimitse sekä suomeksi että englanniksi.\nPuhelinkonferenssin tunnus on 948474 ja puhelinnumerot konferenssiin osallistuttaessa ovat:


Vanha mehiläispesä. Mehiläiset lensivät pois.\nMietin aina, miten kyläläisten kissojen, koirien ja muiden eläinten kävi. Kaikki karja on teurastettu... kissat palasivat luontoon ja niiden jälkeläiset elävät nyt metsissä.\nTätä kylää kutsutaan "Valkoiseksi Rannikoksi". Valkoinen Rannikko on lähellä päätietä ja jotkut ihmiset asuvat täällä yhä.\nKun sanon, että ihmisiä asuu jossain kylässä, se yleensä tarkoittaa että vain kahdesta viiteen ihmistä on jäljellä. Jos kylässä on 20-30 ihmistä, Tsernobylin standardilla se on suurkaupunki.\nTuntemattoman sotilaan hauta,suuren isänmaallisen sodan muistomerkki tuntemattomassa kylässä, Tsernobylissä.\nVerrattuna Plutonium-239:n muut kemialliset elementit ovat kuin kuninkaita lavalla verrattuna oikean elämän kuninkaaseen, koska Plutonium hallitsee tuhansia vuosia. Se on äärimmäisen myrkyllistä ja reagoi kemiallisesti herkästi, Plutoniumin puoliintumisaika on 24 000 vuotta.\nOnneksi Tsernobyl oli Uraanireaktori, sillä kaikki Plutonium jota alueella esiintyy on Uraanin tuotetta jonka määrä riippuu rektorin iästä. Jotkut sanovat, että sitä olisi vain vähän mutta me emme todellakaan tarvitse paljon. Ekstrapolaation kautta vähemmän kuin puoli kiloa plutoniumia ympäriinsä levitettynä riittäisi tappamaan jokaisen elossaolevan ihmisen maapallolla.\nPlutoniumia käytetään atomipommien polttoaineena ja nopeahyötörektorien polttoaineena. Se on nimetty Pluton, kuolleiden jumalan ja tuonpuoleisen hallitsijan mukaan.\nOsa kylistä on todella saastuneita. Säteily täällä on jopa korkeampaa kuin reaktorin alueella.\nJos otamme geigermittarin lukeman tiestä ja toisen ruohosta ja vertaamme niitä, ruoho säteilee 8,5 kertaa enemmän asfalttiin nähden, Koska säteily keskittyy eläviin organismeihin. Tämän säteilyn lähde on Americium.\nAlunperin asiat eivät olleet niin huonosti täällä. Alue saastui Plutonium-241:stä ja tämän elementin outo piirre on, että se ei ole kovinkaan radioaktiivista aluksi. Se odottelee hiljaa 14,4 vuotta ja sitten puolittuu osiin, joista yksi on Americium-241 joka tuottaa voimakasta gammasäteilyä, kunnon kanuunankuulia verrattuna alkuperäisen plutoniumin kuulapyssyn panoksiin.\nElokuvat tänään ja tulossa olevat elokuvat olivat listattuna klubin liitutaululle. Seuraavaa kassamagneettia esitetään neljän vuosisadan päästä.\nTässä luokkahuoneessakaan ei tulla pitämään oppitunteja enää. Ainoa opetus jonka täällä oppii on Americiumin, Plutoniumin tyttären, puoliintumisaika joka on 400 vuotta.\nJälkeläisemme kaukaisessa tulevaisuudessa joutuvat vieläkin elämään tämän puoliintumissyklin seurausten kanssa, kun meidän luumme ovat jo tomua.\nKuvia epävirallisista lähteistä.\nMaanviljelijät joissain saastuneissa kylissa raportoivat syntyneistä vasikoista neljine sarvineen ja porsaista joilla on vesimelonin kokoiset silmät.\nEn tiedä tarkalleen kuinka luotettavaa tämä tieto on, mutta jos kuljen noissa kylissä, pidän kamerani paristot ladattuina.\nTraagisin osa tätä tarinaa ovat Tsernobylin lapset.\nLehdissä ja televisiossa julkaistaan paljon tällaisia kuvia. Jotkut sanovat että ne ovat Tsernobylin lapsia, toiset sanovat että meillä oli sellaisia lapsia ennen onnettomuuttakin, täällä yleisten huumeidenkäyttäjien ja alkoholistien lapsia.\nTieto ihmisuhreista puuttuu, viranomaiset kieltävät kaikki. Oikean tiedon puute synnyttää huhuja, epäluuloa ja paniikkia.\nUskon että siitä tulee tieteellisten tutkimusten kohde spekulaatioiden sijasta. Olivat ne Tsernobylin lapsia tai eivät, ne ovat köyhiä lapsia joiden elämillä ei ole arvoa.\nHiljainen kaupunki Poleskoye\nMatkamme lopuksi vierailemme kaupungissa, joka oli Polissia -nimisen alueen hallinnollinen keskus.. Nyt se on SUSIEN MAAN pääkaupunki.\nTässä on yksi kaupungin neuvostorakennuksista.\nJos joku halusi rakenta talon neuvostovallan aikana, piti noudattaa tiukasti standardeja. Vain hyvin toimeentulevat ihmiset, joilla oli suhteita, saivat rakentaa ei-standardinmukaisen (isomman) talon. 70 vuoden ajan kommunistinen puolue yritti tehdä kaikista sosiaalisesti tasa-arvoisia, mutta he epäonnistuivat. Jotkut taloista ovat yhä suurempia kuin toiset.\nTsernobyl tasoitti kaiken yhdessä päivässä ja nyt tavallisten ihmisten talot ovat samassa linjassa puoluepamppujen talojen kanssa.\nNuo olivat tavallisten ihmisten koteja.\nTästä talosta on jäljellä vain savupiippu ja jääkaappi.\nPoleskoyen keskikaupunki näyttää kuin ydinpommin jäljiltä, kuin vuoden 1943 Stalingradin ja 1945 Hiroshiman risteytykseltä.\nAjaminen täällä on pujottelua asfaltin läpi kasvavien puiden ja avonaisten viemäriaukkojen välistä.\nTämä oli aikoinaan lasten lelu- ja vaatekauppa.\nTässä on isäni tarkistamassa kaupan säteilyarvoja. Hän on nykyään eläkkeellä, mutta vieläkin kiinnostunut ympäristöasioista.\nKuten monet, hänkin uskoo että ihmiset voivat joskus asua taas täällä. Poleskoye on puhtaampi kuin muut paikat, keskimääräinen säteilytaso on kaupungissa alle 20 mikroröntgeniä tunnissa. Muutamissa paikoissa se vielä hyppää 50 mikroröntgeniin tunnissa. Kesällä tasot luultavasti kaksinkertaistuvat, koska kesällä arvot ovat korkeammat kaikkialla.\nJoskus vain vietän aikaani isäni kanssa jossain aavikolla. Geigermittari jota hän käyttää on tehty vuonna 1986. Tsernobylin onnettomuuden jälkeen oli puutetta säteilymittareista, joten paniikissa päättäjät alkoivat valmistuttaa laitteita vain 100 mikroröntgenin asteikolla. Nuo geigermittarit olivat täysin tarpeettomia koska Tsernobylissä tasot olivat satoja kertoja korkeampia - paljon yli asteikon. Noina päivinä tasot kotonani Kiovassa olivat noin 1000 mikroröntgeniä tunnissa... Vasta nyt, 20 vuotta myöhemmin, noista vanhoista mittareista tulee käyttökelpoisia.\nPäättäjät yrittivät puhaltaa uutta henkeä ja pelastaa kaupungin. He poistivat asfaltin ja rakensivat uusia teitä.\nHe hajoittivat joitain taloja ja rakensivat uusia sairaaloita ja kouluja.\nJopa poistivat vesijohdot ja rakensivat uuden kirkon..\nNuo teot alensivat säteilytasoa, mutta ei tarpeeksi, jotta kaupunki olisi voitu asuttaa uudelleen..\nVaikuttaa siltä, että saastuneet paikat ovat kirottuja.. ennemmin tai myöhemmin ihmiset jättävät ne kaikki.\nPoleskoye on ikivanha paikka ja löytyy vanhoista kartoista nimellä Mogilne - joka ukrainan kielellä tarkoittaa "haudan vieressä". Se johtuu siitä, että Kiovan suurherttua Ihor tapettiin ja hautattiin tänne vuonna 945 jKr.\nSen jälkeen kaupungilla on ollut useita nimiä, se selviytyi mongolilaumojen valtauksesta 1200-luvulla ja suuresta nälänhädästä 1933, suuresta isänmaallisesta sodasta 1941-1945, ja kuoli lopulta hitaasti tappavaan annokseen myrkkyä jota se sai Tsernobylin yönä huhtikuun 26, 1986.\nKaupungin asukkaat taistelivat pysyäkseen elossa ja vuonna 1991 täällä asui vielä kaksitoista tuhatta ihmistä. Mutta kun päätornin kello pysähtyi vuonna 1999, se oli kuolintuskien merkki ja viimeiset 1000 asukasta lähtivät.\nNyt kaupunki on vihdoin täyttänyt ikivanhan nimensä mukaisen kohtalonsa.\nPuut kasvavat katoilta. Se on kai luonnon tapa merkata paikat jotka on käännetty ylösalaisin.\nVanhalle juutalaiselle hautausmaalle ei pääse kulkemaan.\nKynnetyn näköinen maa kertoo villieläinten läsnäolosta täällä.\nTässä kaupungissa on jotain todella surullista, tuhansien vuosien ajan ihmiset asuivat täällä, suuret ajattelijat keskustelivat ideoistaan, tavalliset ihmiset keskustelivat tapahtumista ja pikkusielut puhuivat muista... Ääniä ei kuulu enää täällä, villisiat valtaavat kotinsa, sudet tutkivat asumatonta aluetta kaupungissa, jonka ihminen rakensi ja tuhosi, hylättyä aluetta joka kuuluu nyt niille..\nLähdemme Poleskoyesta ja suuntaamme kotiin. Säteily täällä on sama kuin New Yorkin Grand Central stationilla, jossa kiven radioaktiivisuus nousee 50 mikroröntgeniin tunnissa.\nJännitystä, joka liittyy moottoripyöräilyyn Susien Maan läpi ei voi verrata autoiluun. Autossa olet vain turisti. Moottoripyörällä olet raakalainen, hyväksikäyttäjä, osa villiä elämää.\nUsein kun puhutaan kuolleesta vyöhykkeestä, tarkoitetaan alueesta joka on säteeltään n. 30 km reaktorin ympärillä.\nEntä nämä kaupungit ja kylät? Ne ovat 60 km päässä reaktorista.\nSusien maa on isompi kuin moni kuvittelee ja kasvaa koko ajan. Nykyään se levittäytyy 300 km etelästä pohjoiseen ja on 100 km idästä länteen.\nToki ihmisiä asuu vielä monissa paikoissa, mutta et löydä nuoria ja menestyviä ihmisiä hymyt kasvoillaan. Täällä on lähinnä vanhoja ihmisiä jotka haluavat elää loppuelämänsä vanhassa kotipaikassaan... Jotkut paikat ovat puhtaita ja turvallisia elää, mutta elinkeinon perusrakenne alueella on romahtanut eikä täällä ole enää töitä tai mitään muutakaan houkuttelemassa nuoria. Alue on kuolemassa pois.\nKartta alapuolella näyttää koko alueen jonka Tsernobyl myrkytti säteilyllään.\nSusien Maassa on kaksi siipeä. Tähän mennessä raporteissani "Aavekaupunki" ja "Susien Maa" olemme vierailleet vain eteläsiivessä joka on Ukrainassa ja Valko-Venäjällä.\nPohjoissiipi sijaitsee Valko-Venäjällä ja Venäjällä. Se on suuri ja masentava. Ehkäpä jonain päivänä kerron teille tästä maasta.


Frölunda riidoissa Suomen Jääkiekkoliiton kanssa - Sisuradio | Sveriges Radio\nFrölunda riidoissa Suomen Jääkiekkoliiton kanssa\nJulkaistu tisdag 15 februari 2011 kl 10.37\nFrölundan jääkiekkojoukkueen kaksi suomalaispelaajaa, Riku Hahl ja Mikä Pyörälä, loukkaantuivat viikonloppuna Tukholmassa pelatussa LG Hockey-maajoukkueturnauksessa.\nFrölundan toimitusjohtaja Mats Ahdrian vaatii nyt Suomen Jääkiekkoliitolta korvausta, koska nämä pelaajat joutuvat olemaan jonkin aikaa sivussa seurajoukkueestaan. Elitserien-seuroilla ja Suomen Jääkiekkoliitolla ei ole sopimusta vastaavanlaisista tapauksista.\nNäin kommentoi Suomen Jääkiekkoliiton toimitusjohtaja Matti Nurminen kiistaa.\nElitserienin jääkiekkoseura Frölundan ja Suomen Jääkiekkoliiton välille on syntynyt riita.\nSyynä on se, että kaksi Frölundan jääkiekkojoukkueen suomalaispelaajaa Riku Hahl ja Mikä Pyörälä loukkaantuivat viikonloppuna Tukholmassa pelatussa LG Hockey-maajoukkueturnauksessa\nTämä oli vakava takaisku göteborgilaisjoukkueelle, joka taistelee putoamista vastaan Elitserienin hännillä. Frölundan toimitusjohtaja Mats Ahdrin vaatii nyt Suomen Jääkiekkoliitolta korvausta, koska nämä pelaajat joutuvat olemaan jonkin aikaa sivussa. Elitserien-seuroilla ja Suomen Jääkiekkoliitolla ei ole sopimusta vastaavanlaisista tapuksista.\nFrölundan toimitusjohtaja Mats Ahdrin on medioissa valitellut, että hän ei saa kontaktia Suomen Jääkiekkoliittoon. Sisuradio onnistui siinä heti, näin kommentoi Suomen Jääkiekkoliiton toimitusjohtaja Matti Nurminen asiaa, kun Jukka Tuominen soitti hänelle.\nFrölunda on tällä hetkellä Elitserienissä viimeisenä. Kaksi viimeistä joukkuetta joutuu karsimaan sarjapaikkansa puolesta. Frölundan seuraava ottelu on AIK:ta vastaan torstaina.


Suomalaismies vapautettiin vankilasta Karjalassa\n27.07.2016 klo 17:05\nKahdeksi vuodeksi ”ojennusleirille” tuomittu suomalaismies on vapautettu kärsimästä tuomiotaan Venäjän Karjalassa.\nSuomalaismies tarjosi poliisille lahjusta kärähdettyään kännissä ratista Petroskoissa. ERKKI MERILUOTO\nPetroskoin kaupunkioikeus tuomitsi keväällä suomalaismiehen vankilaan lahjuksen antamisesta liikennepoliisille. Mies oli tarjonnut poliisille sadan euron lahjusta sen jälkeen kun poliisit olivat pysäyttäneet hänet rattijuoppouden takia.\nKarjalan tasavallan korkein oikeus kumosi Petroskoin kaupunkioikeuden päätöksen vankeustuomiosta. Samalla korkein oikeus kumosi miehelle määrätyn sakon, joka oli suuruudeltaan 30 kertaa lahjuksen määrä (noin 3 000 euroa).\nNyt suomalaismiehelle määrättiin sakkoa 50 000 ruplaa eli noin 700 euroa. Oikeus perusteli päätöstään muun muassa sillä, että suomalaismies oli täydellisesti myöntänyt tekonsa ja ilmoittanut katuvansa sitä.\nPetroskoin kaupunkioikeuden päätös herätti huomiota sekä Karjalan tasavallan että Suomen mediassa. Venäjällä liikennepoliisi, joka neuvostoaikana tunnettiin kirjainyhdistelmästä GAI ja sittemmin GIBDD, on kuuluisa korruptoituneisuudestaan. Esimerkiksi ylinopeussakoista on usein selvinnyt antamalla paikan päällä poliisille sopivankokoinen lahjus.\nPaikallisten tietojen mukaan poliisin mainetta halutaan puhdistaa ja lahjuksiin ollaankin nyt puututtu siten, että niiden tarjoamisesta voi seurata vankeusrangaistus – kuten suomalaismiehen tapauksessa aluksi kävikin.\nEräät venäläiset kommentoijat ovat Facebookissa kirjoittaneet tapauksesta siihen sävyyn, että liikennepoliisi piti lahjusta liian pienenä ja siksi päätti ”käräyttää” lahjusta tarjonneen suomalaismiehen. Hän ehti istua tuomiostaan muutaman kuukauden.\n70-vuotias suomalaismies passitettiin vankileirille Venäjällä


Saaristoristeilijä on klassinen purjevene, joka on rakennettu perustuen Svenska Seglarförbundetin vuonna 1908 vahvistamaan saaristoristeilijäsääntöön. Säännön oli tarkoitus täydentää R-mittasääntöä, jota monet purjehtijat eivät pitäneet sopivaksi Pohjoismaiden saaristo-olosuhteisiin . Kaksi saaristoristeilijöiden kokoluokkaa eli SK 30 ja SK 40 valittiin vuoden 1920 Antwerpenin kesäolympialaisiin. Alun perin saaristoristeilijät purjehtivat miltei poikkeuksetta Itämerellä, mutta tänään saaristoristeilijät ovat levinneet erityisesti Keski-Eurooppaan ja Yhdysvaltoihin, jossa venettä arvostetaan kauneutensa ja nopeutensa vuoksi. Erityisesti Saksassa SK 30 -veneet ovat kasvaneet suureksi luokaksi ja moni alun perin ruotsalaisvene purjehtii tänään Saksan Itämeren rannikolla. Suomen runsaasta kolmestakymmenestä saaristoristeilijästä suurimmat ovat 75 neliömetrisiä. Ruotsissa purjehtii useita 95 neliömetrisiä ja jopa pari 150 neliömetristä, josta tunnetuin on yli kahdenkymmenen metrin pituinen Beatrice Aurore. Suomessa oli kesällä 2010 yhteensä 33 saaristoristeilijää. Näistä noin kolmasosa löytyy HSS-pursiseuran klassikkolaiturilta. Ennen toista maailmansotaa seura oli yksi Pohjoismaiden menestyineimpiä 22 neliömetristen kilpapurjehdusseuroja. Suomessa on rakennettu kaiken kaikkiaan noin 1000 saaristoristeilijää 1900-luvun alkupuoliskolla. Suomessa rakennetuista veneistä on tähän päivään säilynyt arvioiden n. 30 kappaletta. Yksi näistä on Gustaf Estlanderin suunnittelema, Helsingissä rakennettu Colibri VI (SK 22) vuodelta 1922, joka kuuluu Suomen merimuseon kokoelmaan ja on esillä Merikeskus Vellamossa.\nVigilant, Uffa Foxin kuuluisa 1930 suunnittelema 22m2-saaristoristeilijä.\n150m2 ”Singoalla”, Gustaf Estlanderin mestariteos vuodelta 1920, purjehtii Kanholmsfjärdenillä elokuussa 1922 juuri ennen tuhoutumistaan tulipalossa.\nKapea ja matala uniikki pursiMuokkaa\nSaaristoristeilijät jotka ovat tai ovat olleet SuomessaMuokkaa\nTesla SK 55\nNoudettu kohteesta ”https://fi.wikipedia.org/w/index.php?title=Saaristoristeilijä&oldid=19682186”\nViimeksi muokattu 3. huhtikuuta 2021 kello 22.31\nSivua on viimeksi muutettu 3. huhtikuuta 2021 kello 22.31.


Toivotonta Puuhastelua: Sellofanipusseja\nJoulumyyjäisiin olen tehnyt jokusen sellofanipussin täytettäväksi joulukarkeilla. Näissä korteissa on Artemion valokuvaleimalla leimatut kuvat. Nyt vain pitäisi ostaa ne joulukarkit.... Vielä tarkoitus olisi tehdä muutama lumiukkosoppa, kun minulla on sopivasti lumiukkostanssi.\nLähettänyt Puuhis klo 10:03\nTunnisteet: ihan jotain muuta, joulu 2012\nTiinu 17. marraskuuta 2012 klo 15.35\nKiva idea tämä ja itsekkin voisi jotain pussukkaa kokeilla tehdä kun niille olisi tarvetta kuitenkin joulun aikaan.\nMinna Kristiina 17. marraskuuta 2012 klo 21.37\nLENNU 18. marraskuuta 2012 klo 9.42\nP*skarteluhaaste #165 - Bingo\nLauran korttihaaste #63 - Simppeliä joulua\nSinellin DT: jouluisia kortteja ja minialbumi\nMenossa Intohimona Skräppäykseen?\nVuoroin vieraissa - Marshan inspiroimana\nLauran korttihaaste #62 - lahjapaketti\nAnun Putiikkien askartelukalenteri: rasia ja tagi\nAnun Putiikkien joulukalenteri: Valoa pimeyteen\nJoulukorttimaratooni - kortit 2/2\nLauran korttihaaste #61 - Kynttilä\nAnun Putiikkien askartelukalenteri: Lahjapussit ko...\nJoulukorttimaratooni - kortit 1/2\nSuklaata ja kortteja\nLauran korttihaaste #60 - Bingo\nVuoroin vieraissa - Elinan tyyllin


Riese & Müller Birdy liikkuu omassa luokassaan.\nBirdy: linkkuveitsi, jonka voit avata ja hypätä sen selkään. Taitettuna se ei ehkä mahdu ihan kaikkien housujen taskuun, mutta se mahtuu varmasti auton takakonttiin tai mihin tahansa julkiseen kulkuneuvoon. Ja tarvittaessa sen kuin avaat sen. Olit sitten lomalla tai päivittäisellä työmatkalla. Eikä sen avaaminen kestä paljon kauemmin kuin linkkuveitsen avaaminen. Sen älykkäästi suunniteltu runko, jossa ei ole saranaa päärungossa, ja sopusuhtaiset mitat takaavat samanlaisen ajokokemuksen kuin mikä tahansa tavallinen polkupyörä. Täysijousitus tekee siitä jopa turvallisemman ja mukavamman ajettavan\nBirdy, äärimmäisen funktionaalinen. Taittopyörien Bentley.\nMitään muuta pyörää maailmassa ei voi taittaa kokoon yhtä nopeasti kuin Birdyn. Toki sinun täytyy harjoitella muutaman kerran saadaksesi homman sujuvaksi. Birdyllä on maailmanennätys, 4,9 sekuntia. Sen koko taitettuna on 80 x 62 x 34 cm. Nopeuden ja kompaktiuden lisäksi sen tavallista pyörää vastaavat nopeat ja sporttiset ajo-ominaisuudet ovat vaikuttavat.\nFor the biggest chain reaction: Suurin ketjureaktio:\nShimano Deore 10 ketjuvaihde\nEi tavaratelinettä tai Lowrideria\nCarrier tavarateline Birdy (ilman pyöriä)\nCarrier tavarateline Birdy ja Lowrider (sis. tavaratelineen pyörät)\nCarry Bag kantokassi\nHelposti ja turvallisesti - aina mukanasi:\nBirdin Carry Bag kantolaukku on kätevästi pakattu runkoon kiinnitettavään pussukkaan. Pyörän ollessa taitettuna voit pakata sen kuljetuskassiin. Kassissa on kätevät hihnat, jotka tekevät pyörän kantamisen helpoksi ja turvalliseksi - jopa julkisissa kulkuneuvoissa.\nJos olet kiinnostunut tästä Birdy taittopyörästä, ota meihin yhteyttä saadaksesi virallinen tarjous, lisätietoja tai mahdollisuuden koeajoon: 050-3442162 tai asiakaspalvelu@pyora-asiantuntija.fi


Kesätyö - Siuntio\nHaemme nyt Hoivakoti Sigridiin lähihoitajia kesätöihin eri pituisiin sijaisuuksiin. Otamme huomioon hakijan mahdolliset lomatoiveet ja työsuhteen pituus on sovittavissa.\nHoivakoti Sigrid tarjoaa ympärivuorokautista hoivaa ja huolenpitoa ikäihmisille sekä muistisairaille. Arki rullaa mukavasti, kun sitoudumme kaikki tekemään yksiköstä asukkaillemme kodin ja työntekijöillemme parhaan paikan työskennellä. Kesätyö meillä mahdollistaa sinulle mahtavan työkokemuksen, uusia ystäviä, opettavaisia hetkiä ja tilanteita ja ennen kaikkea mahdollisuuden viettää kesä ihanien asukkaidemme parissa heitä auttaen ja tukien.\nLähihoitajana tehtäväsi on vastuullista ja monipuolista hoiva- ja asiakaspalvelutyötä sisältäen asiakkaiden avustamista päivittäisissä toiminnoissa heidän tarpeidensa mukaisesti. Tavoitteena on ylläpitää asukkaiden toimintakykyä ja edistää kokonaisvaltaista hyvinvointia. Työtä tehdään kolmessa vuorossa.\nSinulla on lähihoitajan tutkinto tai riittävästi opintoja (2/3), hygieniapassi, lääkehoidon koulutus ja tartuntatautilain mukainen rokotusuoja. Omaat aidon kiinnostuksen ikääntyneiden hyvinvoinnin tukemiseen ja teet työtä joustavalla, päättäväisellä ja lämpimällä otteella. Aikaisempi kokemus ei ole pakollinen, mutta siitä on ehdottomasti sinulle hyötyä!\nLähetä hakemus 13.2.2020 mennessä, kerro itsestäsi ja milloin olisit käytettävissä. Lisätietoja tehtävästä antaa yksikönpäällikkö Kirsi Rusila, 050 540 3342, kirsi.rusila@esperi.fi.


Vapriikin värikäs näyttelyvuosi 2017 – Museokeskus Vapriikki\nVapriikin värikäs näyttelyvuosi 2017\nMuseokeskus Vapriikki tarjoaa vuonna 2017 niin Suomen historiaa kuin idän eksotiikkaa. Loppiaisena avautuu peliharrastajien hartaasti odottama Pelimuseo, helmikuussa muistetaan sotiemme veteraaneja ja huhtikuussa talon täyttävät Pekingin Kielletyn kaupungin aarteet. Kesäkuussa tarjontaa täydentää vielä esihistoriallinen näyttely, joka esittelee Pirkkalan Tursiannotkon kaivausten löytöjä ja elämää viikinkiajan Hämeessä.\nSyksyllä 2017 avataan täysin uudistunut Suomen Jääkiekkomuseo. Alakerran päänäyttelytilaan saadaan Kielletyn kaupungin jälkeen esille valokuvanäyttely, joka esittelee kaupungin kadonneita rakennuksia.\nSuomen pelimuseo 5.1.2017 alkaen\nLoppiaisena Vapriikissa avautuu Suomi 100-juhlavuoden kunniaksi Suomen pelimuseo. Esille tulee satakunta peliä, joista yli puolet on pelattavissa. Museon painotus on digitaalisissa peleissä, unohtamatta perinteisiä lauta- ja roolipelejä.\nPelimuseon näyttely kertoo suomalaisen peliteollisuuden kehittymisestä pienistä projekteista kansainväliseksi huipputuotannoksi. Näyttely käy läpi kymmenkunta pelaamisen aikakautta 1800-luvulta tähän päivään. Kävijä pääsee tunnelmaan teeman ja ajan hengen mukaan sisustetuissa teemahuoneissa. Museossa voi myös pelata pelihallissa klassisia kolikkopelejä.\nPajarin pojat – pohjoishämäläiset talvi- ja jatkosodassa 15.2.–13.8.2017\nToisessa maailmansodassa useimmat pohjoishämäläiset sotilaat palvelivat kaksinkertaisen Mannerheim-ristin ritarin, kenraalimajuri A. O. Pajarin johtamissa joukoissa: talvisodan Tolvajärvellä ja jatkosodan Karjalan kannaksella. Pajarin pojat -näyttely kertoo sotilaiden omin sanoin, miten he sodan kokivat – niin sen kauhut kuin kestävin sitein solmitun aseveljeydenkin.\nKielletty kaupunki – elämää Kiinan keisarien hovissa 21.4.–1.10. 2017\nKielletty kaupunki oli satoja vuosia Kiinan salattu vallan keskus, maailman keskipiste, jota hallitsi keisari, Taivaan Poika. Tavallisella kuolevaisella ei sinne ollut asiaa. Keisari vietti tarkoin säädeltyä ja rituaalien rytmittämää elämää hoviväkensä ympäröimänä. Parhaimmillaan heitä oli yli 5 000, mukaan lukien eunukit ja jalkavaimot.\nVapriikin näyttelyssä pääsee tutustumaan Kiinan keisarin yltäkylläiseen hovielämään. Loisteliaat esineet saapuvat Tampereelle suoraan Pekingistä. Esillä on keisarillinen valtaistuin, silkkimaalauksia, kalligrafiaa, koruja, kultaa, jadea, koriste-esineitä, keisarillisia asusteita, aseita ja posliinia. Näyttelyssä tulevat tutuksi myös Kielletyn kaupungin arkkitehtuuri, keisarillinen hallintojärjestelmä, huvitukset, rituaalit sekä naisten asema.\nBirckala 1017 9.6.2017–19.8.2018\nElettiin viikinkiaikaa. Tursian kylässä viljeltiin maata, käytiin kauppaa, uhrattiin jumalille ja syötiin paljon sikaa. Sekä viikingit että novgorodilaiset tavoittelivat Hämeen erämaiden antamia rikkauksia. Kylällinen voittamattomia hämäläisiä löi kuitenkin vihollisten joukot hajalle kerta toisensa jälkeen…\nBirckala 1017 -näyttely vie museokävijät Suomi 100- juhlavuoden kunniaksi aikamatkalle pohjoishämäläiseen mahtikylään 1000 vuoden taakse. Tutuiksi tulevat muun muassa sepäntaidot, ulkokeittiössä kokkaaminen ja muinaissuomalaiset elämänohjeet. Tässä näyttelyssä riittää näkemistä, tekemistä ja opittavaa koko perheelle!


TPS jatkaa tappiosta huolimatta kärkipaikalla - Turku - UrheiluSuomi.com\nTPS jatkaa tappiosta huolimatta kärkipaikalla\n431028 Jalkapallo 22.2.2008\nTPS kärsi tämän kauden ensimmäisen tappionsa Jalkapallon Liigacupissa. Kolmea makeaa voittoa seurasi selvä 0-4-tappio FC Hongalle. TPS jatkaa silti edelleen lohkonsa kärkipaikalla ja on käytännössä varmistanut jo paikkansa puolivälieriin.\nTPS oli suhteellisen aseeton Honkaa vastaan, eikä saanut luotua todellisia huippupaikkoja. Honka puolestaan käytti paikkansa hyväksi ja otti selvän voiton.\n- Otan osan tästä tappiosta omaan piikkiini, sillä monien ajatukset taisivat olla jo lauantaisessa AIK-pelissä, TPS-luotsi Martti Kuusela sanaili ottelun jälkeen.\n- Jos olisimme voittaneet, olisivat perjantaina olleet edessä juoksuharjoitukset, mutta nyt menemme kylpylään rentoutumaan ennen illan laivamatkaa, Kuusela lupasi.\nTPS kohtaa lauantaina AIK:n Skytteholmissa ja ensi viikon perjantaina raitapaidat lentävät Espanjan La Mangaan viikoksi leireilemään. Siellä TPS pelaa vähintään kaksi ottelua, kun vastaan asettuvat norjalaiset Sogndal ja Ham-Kam sekä mahdollisesti vielä Molde. Maaliskuussa TPS pelaa Ruotsissa vielä neljä ottelua.\n- Haemme mahdollisimman paljon kansainvälisiä otteluita, sillä se valmistaa parhaiten kesän liigakauteen ja Intertoto-cupiin, Kuusela perusteli aiheellisesti.\n21.2.2008 LiigaCup, Espoo\nHonka – TPS 4-0 (2-0)\n64. Puustinen rp.\n88. Kokko TPS:n kokoonpano:\nVellamo (45. Sarajärvi)\nHeinikangas (45. Kheireddine)\nHämäläinen (14. Paatelainen)\nRiski (67. Saarinen)\nDe Romao (45. One)\nVaroitukset: Rähmönen, Ouamar.


JYX - Vanhenevat havupuiden kannot kaarnakuoriaisten resurssina\nJärvenpää, Anni |\nKaikenlaisen energiapuun, myös kantojen, korjaaminen metsästä vähentää lahopuun ja siinä elävien eliöiden määrää metsässä, mikä osaltaan pienentää alueen monimuotoisuutta. Hakkuualoille jätetyt kannot ovat yksi mahdollinen resurssi kaarnakuoriaisille. Kaarnakuoriaiset ovat kovakuoriaisia, jotka saattavat aiheuttaa metsätuhoja tappamalla puita. Monien kaarnakuoriaislajien tiedetään iskeytyvän juuri kuolleisiin sekä puolustuskyvyltään heikentyneisiin puihin. Tietoa vanhenevista kannoista kaarnakuoriaisten resurssina ei kuitenkaan ole. Tämän tutkimuksen tavoitteena oli selvittää kuinka paljon reilun vuoden vanhat kuusen kannot houkuttelevat kaarnakuoriaisia avohakkuualoille. Tutkimus toteutettiin kesällä 2018 Jyväskylässä kahdella avohakkuualalla. Aineisto kerättiin ristikkoikkunapyydyksillä, joita oli yhteensä kymmenen molemmilla hakkuualoilla. Pyydyksiä asetettiin yhdelle hakkuualalle viisi kannoille sekä viisi avomaalle. Pyydystetyt kaarnakuoriaiset määritettiin lajilleen Dryocoetes-sukua lukuunottamatta. Lajeja oli aineistossa yhteensä 11. Kaarnakuoriaisia saatiin yhteensä 839 yksilöä, joista kannoilla tuli 721 ja avomaalla olleisiin pyydyksiin 118, eli kannoille saatiin enemmän kaarnakuoriaisia. Lajimäärä oli pienempi reilun vuoden vanhalla kuin tuoreella avohakkuualalla. Myös yksilömäärä oli yli kolmasosan pienempi vähän yli vuoden vanhalla hakkuualalla. Saatujen tulosten mukaan kantojen jättäminen hakkuualoille olisi viisasta monimuotoisuuden kannalta, koska reilun vuoden vanhat kannot houkuttelevat edelleen kaarnakuoriaisia. Vanhenevat kannot toimivat siis kaarnakuoriaisten resurssina. Kantojen jättäminen hakkuualalle ei aiheuta pitkäaikaista uhkaa kaarnakuoriaisista metsätaloudelle, koska pahimpia tuholaislajeja tuli kannoille vähän. ...\navohakkuuala metsänhoito Scolytinae kaarnakuoriaiset kannot kovakuoriaiset monimuotoisuus metsätalous hakkuut lahopuut


Koronailmiöstä pysyvä tapa? Louise tajusi vasta kauppareissun jälkeen jotakin yllättävää: "Olin täysin unohtanut" - MTVuutiset.fi\nJulkaistu 11.07.2020 12:20\nLouise tajusi vasta kaupasta palattuaan, ettei ollutkaan pukenut ylleen rintaliivejä. The Guardianin mukaan liiveistä luopuminen on noussut jo ilmiöksi.\nLouise Kilburn havaitsi vasta kaupasta saapuessaan, että oli reissun ajaksi unohtanut jotakin. Louise ei ollut viikkoihin käynyt koronaviruskaranteenin vuoksi ulkona, ja poistuttuaan asunnostaan ostoksille hän ei ollutkaan pannut ylleen rintaliivejä.\n– Olin täysin unohtanut pukea ne, Louise tunnusti The Guardian -lehdelle.\nAlkuvuoden Louise teki töitä kotoa tietokoneen avulla. Kun kotoa ei tarvnnut poistua, samalla rintaliivit olivat hautautuneet jonnekin vaatekaapin syvyyksiin.\nLUE MYÖS: Hylkäsitkö rintaliivit etätöitä tehdessäsi? Näin asiantuntijat kommentoivat "roikkuvaa uhkaa"\n"Miten olen voinut käyttää tätä joka päivä?"\nThe Guardianin mukaan rintaliiveistä luopuminen on noussut jo ilmiöksi. Lehden haastattelema Emma Roddick päätti luopua liiveistä koronakaranteenin aikana tajuttuaan, ettei hänellä oikeastaan ollut syytä pukea alusvaatetta ylleen. Kun Emma sitten joutui palaamaan rintaliivien käyttöön päivän ajaksi esitellessään asuntoaan mahdolliselle uudelle soluasukkaalle, hän järkyttyi.\n– Ajattelin: "Tämä kutittaa niin paljon, miten olen voinut käyttää näitä joka päivä?" Kaarituki tökki minua ja selkä oli karkea, Emma kuvaa.\nAsuntonäytön jälkeen hän riisui liivit heti. Aiemmin suurehkot rinnat omaava Emma oli olettanut, ettei voi elää ilman rintaliivejä.\n–Aiemmin kuulin vain [neuvoja]: "Tarvitset tukea, on pahaksi selällesi, jos et käytä liivejä" tai "jos et käytä liivejä, olosi on hyvin epämukava". Eikä asia vain ole niin.\n"En näe, että rintaliivit tekisivät paluuta"\nBuzzFeed-sivuston toimittaja Tomi Obaro aavisteli "rintaliivien kuolemaa" jo toukokuussa 2020.\n– En näe, että rintaliivit tekisivät paluuta tämän jälkeen, nainen kirjoitti tviitissä, joka sai heti satojen tuhansien ihmisten tuen.\nJustyna kertoo kuukausien liivitauon jälkeen ihmetelleensä, miten on joskus kyennyt käyttämään rintaliivejä aina. Jos julkaisu ei näy, katso se täällä.\nMoni käyttää liivejä esimerkiksi rinta- ja selkäkivun estämiseen, mutta usein syy liivien käytölle on esteettinen.\n– Meille on kerrottu vuosisatojen ajan, että rintojen tulee olla terhakat ja täyteläiset, eivätkä nännit saa näkyä, The Guardianin Emine Saner kuvaa.\nEi enää palaa kaarituellisiin liiveihin\nKoronaelämän kokeneet naiset ovat kuitenkin luopuneet liiveistä, tai vaihtaneet ne keveämpiin malleihin. Liivit kauppareissun ajaksi unohtanut Louise on jo päättänyt, ettei palaa kaarituellisiin liiveihin.\nLouise kokee, että rintaliivittömyys on mukavampaa, mutta samalla se tuntuu siltä, ettei hän liivittömänä "mukaudu yhteiskunnan odotuksiin". Emma on samoilla linjoilla: hän uskoo, että kun hän tulevaisuudessa palaa toimistolle, rintaliivien käyttöä yksinkertaisesti odotetaan häneltä.\n– Uskon, että ihmiset huomaavat, enkä ole varma, että he katselisivat sitä [liivittömyyttä] suopeasti, hän kuvaa.\nLähteet: Theguardian.com, Twitter.com/TomiObaro\nRintaliivit Rinnat Alusvaatteet Koronavirus Kauneus ja tyyli Lifestyle\nMTV Uutiset LiveMTV kotihoidon matkassa: Ikäihmiset kärvistelevät kuumissa keleissä kotonaan


VirtuaaliAMK-verkosto | VirtuaaliAMK-verkoston yhteinen blogi\nOmat kurssit nettiin!\n11.2.2013 Kirjoittanut DIGMA Oppimisympäristö Jätä kommentti\nTerveysalan opettaja ja kouluttaja, päivitä verkko-opetuksen osaamisesi Omat kurssit nettiin -koulutuksessa (2 op)! Voit tehdä omia kursseja, opit käyttämään some-välineitä ja saat käyttöösi laajan seksuaaliterveyden verkkoaineiston. Ilmoittautuminen käynnissä, varmista paikkasi pian.\nVerkkonen.fi sai raikkaamman värityksen\n16.1.2013 Kirjoittanut DIGMA Oppimisympäristö Jätä kommentti\nVirtuaaliAMK on mukana Etelä-Karjalan aikuisopisto AKTIVAn ja Hyria koulutus Oy:n kanssa Sotefo-hankkeessa. Projektissa on toteutettu oppimisfoorumi Verkkonen.fi sai nyt entistä raikkaamman ulkoasun.\nKirjautumattoman käyttäjän näkymää ennen hallinnut tummahko sininen vaihdettiin kevyempiin valkoisen, harmaan ja vaaleansinisen sävyihin. Punainen säilytettiin entisellään tehoste- ja otsikointivärinä.\nFiled under Digma-aor, JOO-aor, Kehittäjä-aor, Markkinoinnin aor, Uutiset, VirtuaaliAMK-yhteyshenkilöt\nAvoimet oppimisympäristöt -webinaari\n21.11.2012 Kirjoittanut DIGMA Oppimisympäristö Jätä kommentti\nTule tutustumaan avoimiin oppimisympäristöihin ilmaisessa webinaarissa 27.11.2012\nUudet verkko-oppimisympäristöt palvelevat työelämää ja oppilaitoksia sekä yhdistävät asiantuntijoita, opiskelijoita ja kansalaisia. Sosiaali- ja terveysalalle suunnatun Fronter-pohjaisen Verkkosen ja seksuaaliterveydestä kiinnostuneille suunnatun avoimen Moodle-ympäristön avulla pääset tutustumaan tulevaisuuden verkko-opetukseen ja -oppimiseen jo nyt.\nIlmoittaudu tästä!. Ohjelma on suunniteltu siten, että voit tutustua ympäristöihin haluamassasi laajuudessa.\nTilaisuuden tarjoavat SOTEFO ja AYVOT -hankkeet.\nEADTU – VirtuaaliAMK -yhteistyöseminaari\n30.11.2012 Jyväskylän AMKissa – tule mukaan!\nVirtuaaliAMK-verkosto ja EADTU (European Association of Distance Teaching Universities) järjestävät ammattikorkeakouluille suunnatun puolen päivän yhteistyöseminaarin. Tilaisuuden tarkoituksena on kartoittaa EADTU:n ja AMK-verkoston välisiä kansainvälisen yhteistyön mahdollisuuksia.\nKlikkaa lippua, niin löydät lisätietoja ja löydät ilmoittautumislomakkeen.\n15.10.2012 Kirjoittanut DIGMA Oppimisympäristö Jätä kommentti\nAmk.fi-portaalin Opintopalveluihin tehdään muutoksia loka-marraskuun 2012 aikana. Tämä aiheuttaa palveluun lyhyitä ajoittaisia käyttökatkoja. Ethän siis jätä asiointia viime tippaan. Opiskelija, tee hakemuksesi Opintopalvelut-osiossa hyvissä ajoin. E-virkalija – käsittelethän hakemukset mahdollisimman ripeässä aikataulussa.\n11.4.2012 Kirjoittanut DIGMA Oppimisympäristö Jätä kommentti\nVirtuaaliAMK järjestää yhteistyössä Suomen Verkko-Opisto -hankkeen kanssa kurssin Sosiaalinen media opetuksessa.\nOpettelemme kurssilla mm. WordPressin käyttöä. JAMK on tehnyt WordPressistä hyvän opastusvideon\n(Tein tämän artikkelin demomielessä SOME-kurssilla)\nSosiaalisen median käyttökokemusten kysely AMK-henkilökunnalle\n15.11.2011 Kirjoittanut DIGMA Oppimisympäristö Jätä kommentti\nVirtuaaliAMK-verkosto on mukana TEKESin osittain rahoittamassa Suomen Verkko-Opisto (SVO)-hankkeessa. Hankkeessa on mukana neljä yritystä, viisi oppilaistosta sekä VirtuaaliAMK-verkosto.\nHankkeen aluksi kartoitetaan henkilöstön verkkopedagogisia valmiuksia ja sosiaalisen median tuntemusta sekä tiedustellaan SVO-hankkeeseen kohdistuvia toiveita. Kyselyn tietoja käytetään SVO-hankeessa. Lisäksi kukin AMK saa käyttöönsä oman AMKinsa vastaukset.\nLisätietoa Suomen Verkko-Opisto -hankkeesta\nVastaathan kyselyyn viimeistään 30.11.2011.\nVastaamalla autat kehittämään sekä omaa AMKiasi, sekä edistät hyvällä alulla olevaa yritysten ja oppilaitosten yhteistä koulutusmarkkinointia.


Huvitutti lopettaa toimintansa ainakin tältä erää 20.11.2017. Kiitos kaikille näistä menneistä vuosista!\nHausjärvellä, useiden kilometrien päässä kaupungin keskustasta, mutta silti erinomaisten kulkuyhteyksien läheisyydessä, sijaitsee pieni harrastetalli. Joillekkin tuo talli saattaa olla vain yksi satojen - jopa tuhansien - muiden joukossa, mutta perheelle, joka tuon entisen maitotilan mailla asuu, se on koko elämä. Se on talli, jossa elinkeino hankitaan kasvattamalla suomalaisia perusratsuja, joita myös suomenhevosiksi kutsutaan. Se on koti, jossa unelmista tehdään totta. Se on soppa, joka paremmin tunnetaan nimellä Huvitutti.\nHuvitutin tarina alkoi eräänä maaliskuisena päivänä vuonna 2013. Vielä silloin kannoimme nimeä Whitebridge, koska tarkoituksena ei koskaan ollut perustaa suomenhevossiittolaa, tai edes siittolaa, vaikkakin kasvatustoiminta pienimuotoisesti oli aikeissa. Tallissa asui se tavoiteltu kourallinen hevosia ja toimintaa oli tarjolla laidasta laitaan. Tarinan alkuvaiheissa ei oltu vielä löydetty sellaista omanlaista juttua, jota oli kiva tehdä ja jonka tekemisessä näkyisi selvästi se oma kädenjälki.\nKesällä alkoi toiminta jo tökkiä, eikä sen kehittämisestä tullut juuri lasta eikä sitä itseään. Mielessä käväisi heittää niin sanotusti lappu luukulle, mutta päätettiin kuitenkin jatkaa yrittämistä. Näin ollen nimi vaihdettiin ja toimintasuunnitelmat kirjoitettiin uudelleen. Lopulta jäljelle jäi jääräpäiset suomenhevoset sekä kasa kirjattuja suunnitelmia niiden jalostamiseen. Hiljalleen saatiin arki rullaamaan, hevosmäärä lähti nousuun ja lopulta lähti vähän räjähdysmäisesti käsistäkin.\nPähkinänkuoressa: olemme monien käsiparien avulla pyörivä virtuaalinen harrastetalli, joka painottuu suomenhevosten kasvattamiseen ja kilpailuttamiseen. Tallia on alusta asti luotsannut Routamaan- perhe, mutta edustustehtävistä huolehtii pääasiassa se pariskunnan kauniimpi osapuoli, Jenny, joka hurahti hevosiin - juurikin niihin suomalaisiin - jo lapsena. Ja vaikka tämän sirkuksen tirehtöörien tavoitteet tuntuvat välillä olevan vähän liiankin korkealla, yritetään arkea elellä päivä kerrallaan rennolla meiningillä ja oman fiiliksen mukaan.\n- Jenny + tallin muu poppoo\nPäivitetty viimeksi 11/2017\n• Suuri loppuunmyynti käynnissä: Hae omasi pois ennen kuin ne loppuvat!\n• Fiktio • Hengenvaara • Hortensia •\n• Kärmeniemi • Moondance • Mustasuo •\n• Mörkövaara • Pirunkorpi • Seljasaaren Kartano •\n• Susiraja • Turmeltaja • Vanima •\n• Ventos • Viisikko • Villahaka •\nTwiittejä käyttäjältä @vrtHuvitutti\n© Huvitutti, ellei toisin mainita / Koristekuvat © Ransu ja AK / Ulkoasu © Pihlajainen\nMeihin saat parhaiten yhteyden sähköpostitse.


Aina jokin kasvaa: Pörriäisiä ja messuilla pörräilyä\nMinna / Hiidenkiven puutarhassa 7. huhtikuuta 2019 klo 10.07\nIhanan keväiset tunnelmat, perhosia ja pörriäisiäkin jo. Vanhan omenapuun oksaan tehty hyönteishotelli on oikeasti hieno, aivan kuin kelopökkelö. Voisin kuvitella, että se vetää ainakin ötököitä. Valkoinen varjolilja ei ole varmasti huono ostos. Minulla on sitä myös ja on aivan ihana kukkiessaan. Tuoksuukin hyvälle. Kävin muuten laittamassa jo ensimmäiset havainnot luonto-liiton kevätseurantalomakkeelle. Ensimmäisiä muuttolintuja on vasta saapunut tänne, mutta jospa pian kimalaisia ja nokkosperhosiakin alkaisi näkyä, kun lumet vielä vähän sulavat. Aurinkoista alkavaa viikkoa!\nelina 7. huhtikuuta 2019 klo 23.00\nKiitos! :) Tänään onkin vähemmän keväistä, sataa räntää. :D Toivottavasti ötökät ovat löytäneet hyvät suojapaikat!\nVarjolilja on yksi lemppareistani, se on niin kaunis ja kukkii varjossakin. Sipuleista on noussut varsia vähän vaihtelevalla menestyksellä. Näissä uusissa oli jo isot alut valmiina, joten ei tarvitse ainakaan sitä jännätä.\nNila 8. huhtikuuta 2019 klo 9.19\nSiellähän on vaikka mitä tulevassa. Hieno idea omenapuunoksa hyönteishotelliksi . Minäkin kävin Helsingin messuilla ja mitään kukkia mukaan en ostanut. Olen kahtena vuonna ostanut 10 kpl päivänliljoja erilaisia ja kumpanakin vuonna kävi samalla lailla että kaikki olivat samanvärisiä .Ensimmäisenä vuonna kaikki oli keltaisia vaikka yhtään keltaista en valinnut ja toisena vuonna ne oli punaisia kaikki. Tosin nyt olin yhden tämän värin valinnutkin niitä en ainakaan koskaan enää osta. Valkoisen varjoliljan siemeniä istutin syksyllä saa nähdä nouseeko yhtään. Valkoinen kylmänkukka minulla onkin ja se on siementänyt uusia alkuja. Muutenkin kylmänkukkaa on helppo lisätä siemenestä nytkin minulla on yhtä väriä jo taimella .Minulla on myös vielä jotain istutettavaa pitää ostaa taimimultaa lisää. Postaahan sitten minkälaisia daalioita tilasit. Hyvää alkavaa viikkoa.\nelina 9. huhtikuuta 2019 klo 6.10\nJossain blogissa tuota kuvattiin "sipulibingoksi". Sieltä saattaa tosiaan tulla mitä tahansa! En ole niin kovin tarkka väreistä, mutta silti mieluummin ostan juurakot muualta. Itsekin kaipaisin messuille enemmän kasvimyyjiä.\nMinulla on ennestään tummanpunainen kylmänkukka, joka oli pihassa valmiina. Viime syksynä istutin toiseen penkkiin vaaleanliloja, mutta niistä en vielä tiedä lähtivätkö kasvuun.\nPiparminttu 8. huhtikuuta 2019 klo 10.25\nSiellä on ollut jo vaikka minkälaisia pörriäisiä! Riina-kissan väri näyttää omaan silmääni tosi poikkeavalta, harvemmin näkee ihan ruskeaa kissaa. Vai onko hän musta, joka loistaa auringossa ruskeana?\nEilen oli oikein mukavan lämmintä, sellaisia kevätviikonloppuja saisi tulla nyt lisää :) Daalioiden ruukutus odottaa täälläkin edessä.\nelina 9. huhtikuuta 2019 klo 6.12\nRiina on rodultaan somalikissa ja väriltään riistanvärinen, siis oikeasti tuommoinen ketunpunainen! Kettufanina alun perin ihastuinkin rodussa nimenomaan kettua muistuttavaan ulkonäköön. Kissakuvia löytyy enemmän kissablogini puolelta: http://foxkiss.blogspot.com/\nTsemppiä daalioiden ruukutukseen! :)